

מדינת ישראל

לשכת הפרסום הממשלתית

(לפ"מ)

**מכרז פומבי מס' 35/05/22**

**למתן שירותי ייעוץ, תכנון ובקרת מדיה עבור לשכת הפרסום הממשלתית**

דצמבר 2022

**מכרז פומבי מס' 35/05/22 למתן שירותי ייעוץ, תכנון ובקרת מדיה עבור לשכת הפרסום הממשלתית**

1. **כללי**
2. לשכת הפרסום הממשלתית (להלן: **"לפ"מ"** או **"המזמין"**) פונה בזה בבקשה לקבלת הצעות למתן שירותי ייעוץ, תכנון ובקרת מדיה (להלן: **"השירותים"**), הכל בהתאם לדרישות ולהיקפים המפורטים להלן.
3. לפ"מ הינה יחידה מנהלית במשרד ראש הממשלה, אשר מעניקה שירותי פרסום למשרדי הממשלה ולגופים ציבוריים נוספים.
4. השירותים במכרז זה כוללים: ייעוץ, תכנון ובקרת מדיה בערוצי הפרסום הבאים: טלוויזיה (כולל CTV), עיתונות, רדיו, שלטי חוצות וקולנוע. זאת במטרה לייעל את רכש המדיה, לבקר את רכש המדיה באופן שוטף, להגביר את אפקטיביות הפרסום ולהוזיל את עלויותיו.
5. רשאים להשתתף במכרז רק גופים העומדים בכל תנאי הסף המפורטים להלן בסעיף 4 למכרז.
6. הצעות שלא יוגשו בדיוק על פי תנאי המכרז עלולות להיפסל.
7. **יובהר כי מכרז זה מיועד לתאגידים בלבד, קרי – חברות המעניקות את השירותים נשוא המכרז (בין אם מאוגדות כחברה בע"מ ובין אם כשותפות), ולא ליחידים**.
8. מסמכי המכרז, לרבות הנספחים, הינם רכוש המזמין ובבעלותו הבלעדית. המציעים אינם רשאים לעשות כל שימוש במסמכים אלה אלא לצורך הגשת הצעה למכרז. על המציע חלה חובת סודיות לגבי תוכן המסמכים.
9. **ריכוז לוחות זמנים למכרז:**

**מועד אחרון לשאלות הבהרה – יום ב', 19.12.2022, בשעה 12:00.**

**מועד אחרון להגשת ההצעות – יום ב', 09.01.2023, בשעה 12:00.**

1. **השירותים הנדרשים**
2. הספק הזוכה יידרש להעניק שירותי ייעוץ, ליווי, תכנון ובקרת מדיה ללפ"מ, בעבור לקוחותיה, בערוצי הפרסום בישראל: טלוויזיה (כולל CTV), רדיו, עיתונות, חוצות וקולנוע. השירותים נדרשים הן לקמפיינים והן לפעילות פרסום מתמשכת (כגון: פרסום על גבי מסכים לאורך זמן וכיוצ"ב), כמו גם עבור פעילויות 360 ופעילויות שת"פ תוכן במדיה (תוכן שיווקי).
3. **שירותי הייעוץ, הליווי, התכנון והבקרה השוטפים יכללו:**

מידע על התמורות במצב שוק הפרסום המשתנה ותנאי השוק המשתנים בערוצי הפרסום ובגזרות המדיה והמלצות על שינויים העשויים להשפיע על תמהילי המדיה; ייעוץ בהקצאת משאבים נדרשת בהתחשב באופי הפרסום ויעדי הפרסום; שיקוף של מחירי רכש המדיה; בקרת מדיה שוטפת בהשוואה לבנצ'מרק; בקרה נוספת על ביצוע אל מול הרכש בפועל ותמחור ברכש תשדירים בטלוויזיה הליניארית בערוצים העובדים במודל CPP; ייעוץ וליווי לקראת הסכמים שנתיים עם ספקי מדיה והמלצות לקראת יציאה למכרזים שיידרשו לפי הצורך.

במידת הצורך ולפי דרישת המזמין, ייתכנו שינויים והתאמות בשירותים הנדרשים בהתאם להתפתחויות שונות בשוק הפרסום ו/או באמצעי המדיה.

1. בקרת המדיה תתבסס על בנצ'מרק הספק בכלל אמצעי המדיה ותכלול גם מידע והתייחסות לערוצי פרסום במגזרים (ובכלל זה: רוסי, ערבי, דתי-לאומי, חרדי וכיו"ב).
2. ייעוץ אד-הוק לטובת שיקוף התנהגות שוק, תנאי השוק, הצעות מכר נקודתיות או דו"חות ונתונים נדרשים לתכנון ולרכש. השירות יינתן במענה טלפוני או באמצעות דוא"ל.

לעניין מכרז זה:

**"בנצ'מרק"** – מאגר נתונים השוואתי אודות מחירי רכש המדיה של מגוון מפרסמים בשוק המדיה הישראלי, הקיים אצל הספק. המידע מבוסס על נתוני אמת ומשקף את העלות ביחס להשקעה, אופי הפעילות הפרסומית וכולל נקודת התייחסות למחיר.

השירותים המבוקשים יינתנו תוך התחשבות בפרמטרים השוואתיים, לרבות היקפי פעילות, מאפייני לקוח, מחירי שוק, עונתיות וזמינות מדיה, מטרות ויעדי פעילות תקשורתית, מטרות ויעדי קמפיין.

**"פעילות מדיה 360"** – פעילות תקשורתית המתבצעת בשני אמצעי מדיה לפחות הנמצאים בבעלות ספק אחד, לרוב מדובר בשילוב אמצעי מדיה אופליין ואמצעי מדיה אונליין.

**"שת"פ תוכן במדיה"** – פעילות תקשורתית פרסומית בתשלום המשלבת העברת מסרים מורכבים בכלי תוכן המופקים על ידי ספק המדיה, בהתאם לצורך והגדרת המפרסם, ומועברים בכלי המדיה שלא במסגרת זמן פרסום, או על גבי שטח פרסום. כגון: אייטם מצולם בתוכנית, תוכנית אירוח מומחים, כתבת תוכן וכיוצ"ב.

**"(Connected TV) CTV"** - כל פלטפורמה המזרימה תוכן טלוויזיוני ע"ג רשת האינטרנט לצופים בישראל ומאפשרת למפרסמים את היכולת להציג תשדירים שונים למשקי בית שונים או למשתמשים שונים, בזמן שהם צופים בתכני טלוויזיה, בסטרימינג על מסך הטלוויזיה, בין ב-LIVE ובין ב-VOD.

1. להלן פירוט השירותים המבוקשים, בחלוקה לפי אמצעי המדיה השונים בישראל:
   * 1. **טלוויזיה**
2. בקרה וייעוץ שוטפים על מחירי רכש המדיה של לפ"מ בתשדירים, חסויות, פעילויות 360 ושת"פי תוכן בכל ערוצי הטלוויזיה הישראליים המשדרים בשיטה הלינארית ו/או על גבי פלטפורמות ושירותי הזרמת (סטרימינג) תוכן טלוויזיוני על גבי הרשת (CTV) בהשוואה לבנצ'מרק של הספק.
3. בחינת מחירי רכש המדיה אל מול הבנצ'מרק הן בקנייה שוטפת של קמפיינים והן בייעוץ למו"מ בקשר עם הסכמים שנתיים מול ספקי המדיה ו/או מכרזים אשר יפורסמו על ידי לפ"מ, לפי הצורך.
4. השירות הנדרש יכלול:
5. בקרת קמפיין
   1. טרום קמפיין – המלצות למחירי מדיה תוך התייחסות לעונתיות ויעדי קמפיין.
   2. מהלך קמפיין – ניהול מקביל של קבצי פריסות הטלוויזיה בצפייה הליניארית בשוטף לצורך אופטימיזציה, בקרת תמחור מחירי ספק. המלצות ביניים לפי צורך (מצב ביקושים, מחירי ספיישלים וכד').
   3. סיום קמפיין – אישור דוחות הכנסה של פריסות המדיה, הוצאת דו"ח נתוני סיכום קמפיין הכולל נתוני חשיפה, מחיר (CPP), נתחי זכיינים, יחסי המרה, נתוני איכות הפריסה בהתאם ליעדים, התייחסות למחיר הממוצע בהתחשב במאפייני הקמפיין, המלצות לטיוב (ראו פורמט בנספח 3 – סיכום קמפיין TV).
   4. כמו כן, יידרש מעקב עמידה בהסכמי תנאים מסחריים אשר יכלול, בין היתר, סטטוס נתחי שוק, בדיקת עמידה ביעדים, מעקב אחר עמידה בהסכמים שנתיים, המלצות לקמפיינים עתידיים וכו'.
6. בקרה תקופתית
7. מדי רבעון ובסוף שנה, תידרש הגשת דו"ח סיכום מחירים מעודכן מתחילת השנה תוך התייחסות לעונתיות לפי חודש, איכות השיבוץ ותנאי הרכש של לפ"מ ביחס לבנצ'מרק (ראו פורמט בנספח 4 – סטטוס תקופתי TV).
8. הדו"ח יכלול נתונים השוואתיים גם בערוצים שאינם עובדים לפי מודל תמחור (CPP), כגון: ערוץ 11, ערוץ 14 וערוצי הספורט.
9. הדו"ח יכלול נתונים בהתאם לדרישת המזמין ויותאם לשינוים שיחולו בשוק המדיה בכל ערוץ או פלטפורמת מדיה אחרת שתידרש, למשל בתחום ייעוץ ובקרת הרכש ב-CTV.
10. שת"פי תוכן

ייעוץ לבחינת הצעות מחיר לשת"פי תוכן במדיה שיתקבלו מספקי מדיה, לרבות שווי כספי של מרכיבי הפעילות, בהתאם לבנצ'מרק.

1. הצעות 360

ייעוץ ובחינת הצעות מחיר להצעות פרסום שיתקבלו מספקי מדיה, לרבות בחינת השווי הכספי וכדאיות ההצעה, בהתאם לבנצ'מרק.

1. הספק יידרש לכל שירות אחר בקשר עם ייעוץ, תכנון ובקרת מדיה בטלוויזיה, לפי דרישת המזמין.
2. זמינות - השירות יידרש בימים א-ה' בין השעות 08:00 – 18:00. הספק יידרש לספק מענה מיידי ולא יאוחר מ-24 שעות ממועד הפנייה.
3. היקף הפעילות המשוער – בין 3 ל-8 קמפיינים בחודש. יודגש כי מדובר בהערכה בלבד, ואין באמור כדי לחייב את המזמין ו/או את הלקוח להיקף פעילות כלשהו או למגבלה כזו או אחרת בהתייחס להיקף הפעילות.
   * 1. **רדיו**
4. בקרה וייעוץ שוטפים על מחירי רכש המדיה של לפ"מ בתשדירים, חסויות ושיתופי פעולה תוכניים בהתאם לבנצ'מרק.
5. ייעוץ בקשר עם מו"מ לחתימת הסכמים שנתיים מול ספקי המדיה.
6. הגשת דו"ח מחירים מעודכן ביחס לבנצ'מרק, לרבות הצגת מחירי הבנצ'מרק, מדי חציון, אשר יכלול נתונים משתנים בהתאם לדרישת המזמין.
7. הספק ידרש להציג סיכום חציוני אשר ישקלל היקפים ובחינת עלויות בהתאם לבנצ'מרק.
8. כל שירות אחר בקשר עם ייעוץ, תכנון ובקרת מדיה ברדיו, לפי דרישת המזמין.
9. זמינות - השירות יידרש בימים א-ה' בין השעות 08:00 – 18:00. הספק יידרש לספק מענה מיידי ולא יאוחר מ-24 שעות ממועד הפנייה.
   * 1. **עיתונות**
10. בקרה וייעוץ שוטפים למחירי רכש המדיה של לפ"מ בעיתונות, לרבות מגזרים.
11. ייעוץ בקשר עם מו"מ לחתימת הסכמים שנתיים מול ספקי המדיה.
12. בחינת הצעות, שת"פ תוכן במדיה לרבות שווי כספי של מרכיבי הפעילות, בהתאם לבנצ'מרק.
13. הצעות 360 – ייעוץ ובחינת הצעות מחיר להצעות פרסום שיקבלו מספקי מדיה, לרבות בחינת השווי הכספי וכדאיות ההצעה, בהתאם לבנצ'מרק.
14. הגשת דו"ח מחירים מעודכן ביחס לבנצ'מרק, מדי רבעון, אשר יכלול נתונים משתנים בהתאם לדרישת המזמין, לרבות עלות מודעות ביחס לבנצ'מרק בעיתונים המובילים: ידיעות אחרונות, ישראל היום, הארץ, מעריב, דה מרקר, כלכליסט וגלובס וכן עיתוני המגזרים. הדו"ח האמור יתייחס למודעות בסוף השבוע ואמצע שבוע לפי הפרמטרים: עמוד חדשות; חצי עמוד חדשות; רבע עמוד חדשות; אינצ' חדשות.
15. ללפ"מ יועבר סיכום חציוני לרבות היקפים ובחינת עלויות בהתאם לבנצ'מרק.
16. כל שירות אחר בקשר עם ייעוץ, תכנון ובקרת מדיה בעיתונות, לפי דרישת המזמין.
17. זמינות - השירות יידרש בימים א-ה' בין השעות 08:00 – 18:00. הספק יידרש לספק מענה מיידי ולא יאוחר מ-24 שעות ממועד הפנייה.
    * 1. **שלטי חוצות**
18. בדיקה שוטפת של מחירי המדיה של לפ"מ בהתאם לבנצ'מרק.
19. הספק יידרש לתת מענה לבנצ'מרק אל מול מחירי רכש חבילות שלטים או שלטים בודדים באופן שוטף ובזמינות מיידית.
20. סיכום חציוני, הכולל היקפים ובחינת עלויות בהתאם לבנצ'מרק.
21. כל שירות אחר בקשר עם ייעוץ, תכנון ובקרת מדיה בשילוט חוצות, לפי דרישת המזמין.
22. זמינות - השירות יידרש בימים א-ה' בין השעות 08:00 – 18:00. הספק יידרש לספק מענה מיידי – קרי עד 3 שעות מהפנייה, לכל המאוחר.
    * 1. **קולנוע**
23. בדיקה שוטפת של מחירי המדיה של לפ"מ בהתאם לבנצ'מרק.
24. כל שירות אחר בקשר עם ייעוץ, תכנון ובקרת מדיה בקולנוע, לפי דרישת המזמין.

**שירותי ייעוץ, תכנון ובקרת מדיה בחו"ל**

1. אף שלפ"מ נעזרת כיום בשירותי ייעוץ, תכנון ובקרת מדיה עבור אמצעי המדיה בישראל בלבד, ייתכן ובעתיד תידרש לפ"מ גם לשירותי ייעוץ, תכנון ובקרת מדיה בחו"ל, בדומה לשירות הנדרש בישראל.
2. בהתאם לכך, תהא ללפ"מ אופציה, לפי שיקול דעתה הבלעדי, לפנות לזוכה במכרז לקבלת הצעת מחיר למתן שירותי ייעוץ, תכנון ובקרת מדיה בחו"ל, ככל שביכולתו להעניק שירותים מסוג זה, ולהתקשר עם הזוכה במכרז לקבלת השירותים בחו"ל בהתאם לתנאי מכרז זה.
3. יובהר כי לפ"מ תהא רשאית לנהל מו"מ עם הזוכה במכרז בקשר עם הצעת המחיר למתן שירותי ייעוץ, תכנון ובקרת מדיה בחו"ל כאמור, ותהא רשאית שלא להתקשר עם הזוכה במכרז לקבלת השירותים בחו"ל ו/או לפנות לספקים אחרים לביצוע השירותים, הכל בהתאם לתקנות חובת המכרזים, התשנ"ג-1993.
4. **משך ההתקשרות**
5. תקופת ההתקשרות הינה לשנה, החל מיום החתימה על הסכם ההתקשרות עם המציע אשר ייבחר על ידי המזמין לביצוע השירותים נשוא מכרז זה.
6. למזמין תהא זכות ברירה (אופציה) להאריך ו/או להרחיב את ההתקשרות, לפי שיקול דעתו הבלעדי ובהתאם לצרכי המזמין, בתנאי מכרז זה לרבות נספחיו, ובכפוף לקיום תקציב, בתקופות נוספות בנות עד שנה כל אחת, ובאופן שסך כל תקופת ההתקשרות לא יעלה על חמש שנים.
7. המזמין יהיה רשאי, לפי שיקול דעתו הבלעדי ובכפוף להודעה בכתב 30 יום מראש, להפסיק את ההתקשרות בכל עת או לצמצם את היקף השירותים, מכל סיבה שהיא.
8. **תנאי סף למגיש ההצעה**

על המציע לעמוד בכל תנאי הסף המפורטים להלן ולצרף את כל המסמכים הנדרשים לצורך הוכחת עמידתו בתנאי הסף. אי מילוי של כל הדרישות המפורטות בפרק זה עלול לגרום לפסילת ההצעה על הסף.

**רשאים להגיש הצעות רק מציעים אשר במועד הגשת ההצעה עומדים בכל תנאי הסף המצטברים הבאים:**

1. המציע הינו תאגיד הרשום כדין במדינת ישראל, בכל מרשם המתנהל על פי דין לגבי תאגידים מסוגו של המציע, ובעל רישיונות הנדרשים על פי דין.

**לשם הוכחת עמידה בסעיף זה, יש לצרף תעודת התאגדות תקפה ממרשם רשמי בישראל (רשם החברות או רשם השותפויות), ולמלא את טופס פרופיל המציע המצ"ב כנספח א' למכרז זה.**

1. המציע עוסק בייעוץ, תכנון ובקרת מדיה ועונה לשני התנאים המצטברים המפורטים להלן:
   * 1. המציע ו/או חברת-בת של המציע ו/או חברה קשורה למציע ו/או כל חברת-בת של חברה קשורה למציע, אינם קשורים בקשרים עסקיים עם חברת מדיה ו/או משרד פרסום ו/או גורם המפעיל אמצעי תקשורת בישראל ו/או גופים אחרים באופן שיש בו כדי לגרום, לפי דעתו של המזמין, למצב של ניגוד עניינים.

לעניין מכרז זה:

**"חברה קשורה"** – חברה מסונפת וכן חברה, אשר חברה אחרת - שאינה חברה-אם שלה - השקיעה בה סכום השווה לעשרים וחמישה אחוזים או יותר מההון העצמי של החברה האחרת, בין במניות ובין בדרך אחרת, למעט הלוואה הניתנת בדרך העסקים הרגילה.

**"חברה מסונפת"** - חברה, אשר חברה אחרת - שאינה חברה-אם שלה - מחזיקה בעשרים וחמישה אחוזים או יותר מן הערך הנקוב של הון המניות המונפק שלה או מכוח ההצבעה בה, או רשאית למנות עשרים וחמישה אחוזים או יותר מהדירקטורים שלה.

**"חברת-בת"** - חברה אשר חברה אחרת מחזיקה בחמישים אחוזים או יותר מן הערך הנקוב של הון המניות המוצע שלה או מכוח ההצבעה שבה או רשאית למנות מחצית או יותר מהמנהלים או את המנהל הכללי שלה.

* + 1. המציע אינו עוסק בקניית מדיה ו/או במכירת מדיה, בין בעבור עצמו ובין בעבור אחרים.

**לשם הוכחת עמידה בסעיף זה, יצרף המציע להצעתו תצהיר בנוסח המצורף כנספח ג' למכרז זה.**

**יובהר כי המזמין יהא רשאי לבדוק בעצמו את אמיתות האמור בתצהיר המציע, לרבות באמצעות פנייה ללקוחות המציע ו/או באמצעות פנייה לכל מאגר מידע ו/או בכל דרך אחרת שיראה לנכון. בעצם הגשת ההצעה, יראו המציעים כמי שמסכימים לבדיקת הצהרתם על ידי המזמין, כמפורט לעיל.**

1. למציע יש מאגר מידע השוואתי (בנצ'מרק) רחב והוא עומד **בכל** התנאים המצטברים שלהלן:
   * 1. המציע סיפק שירותי ייעוץ, תכנון ובקרת מדיה (כהגדרתם בסעיף 2 לעיל), מהסוג ובמתכונת הנדרשים במכרז זה, במשך לפחות 3 שנים במצטבר החל מיום 01.01.2018 ועד למועד האחרון להגשת ההצעות.
     2. במהלך התקופה הנ"ל סיפק המציע שירותים כאמור עבור לפחות **2 גופים ציבוריים**, כהגדרתם להלן.

**"גופים ציבוריים"** – משרדי ממשלה, רשויות ממשלתיות, תאגידים סטטוטוריים (לרבות קופות חולים), חברות ממשלתיות.

* + 1. במהלך התקופה הנ"ל סיפק המציע שירותים כאמור עבור לפחות **3 גופים גדולים**, כהגדרתם להלן.

**"גוף גדול"** – גוף המופיע ברשימת המפרסמים המצורפת **כנספח א'1** למכרז זה.

* + 1. במהלך התקופה הנ"ל סיפק המציע שירותים כאמור עבור לפחות **3 גופים בינוניים**, כהגדרתם להלן.

**"גוף בינוני"** – גוף המופיע ברשימת המפרסמים המצורפת **כנספח א'2** למכרז זה.

**הניסיון הרלוונטי של המציע כנדרש בסעיפים 1-4 לעיל יפורט במסגרת טופס פרופיל המציע, המצ"ב כנספח א' למכרז זה, וזאת בנוסף לפרופיל חברה/שותפות אשר יצורף להצעה.**

1. המציע מחזיק בהסכם שימוש ו/או הזמנה על שמו, תקפ/ה למועד האחרון להגשת ההצעות למכרז, עבור **כל** התוכנות שלהלן:
2. Instar Analytics (בעבר נקראה INFOSYS+).
3. מאגר הנתוניםTGI ותוכנת Choices.
4. יפעת בקרת פרסום.
5. על המציע להציג מנהל לקוח למכרז זה, אשר ישמש כאיש הקשר לכל דבר ועניין אל מול המזמין.

מנהל הלקוח המוצע יעמוד בתנאי הסף הבא:

בעל ניסיון של 3 שנים לפחות בתכנון ורכש מדיה לטלוויזיה, לרדיו ולשילוט חוצות, או לחילופין בבקרה מלאה של שירותים אלה עבור מפרסמים אחרים.

**הניסיון הרלוונטי של מנהל הלקוח יפורט במסגרת נספח א'2 למכרז זה.**

1. קיומם של כל האישורים הנדרשים לפי חוק עסקאות גופים ציבוריים, התשל"ו-1976 (להלן: **"חוק עסקאות גופים ציבוריים"**) לרבות:
   1. תצהיר המאומת על ידי עורך דין בדבר העדר הרשעות של המציע ו-"בעל זיקה" אליו (כהגדרתו בסעיף 2ב לחוק עסקאות גופים ציבוריים) ביותר משתי עבירות לפי חוק עובדים זרים, התשנ"א-1991 (להלן: **חוק עובדים זרים)** וחוק שכר מינימום, התשמ"ז-1987 (להלן: **חוק שכר מינימום**), או לחילופין שהורשעו ביותר משתי עבירות ולא חלפה שנה אחת לפחות ממועד ההרשעה האחרונה ועד למועד הגשת ההצעה. התצהיר יוגש על גבי **נספח ד'** למכרז.
   2. אישור פקיד מורשה, רואה חשבון או יועץ מס, המעיד שהמציע מנהל פנקסי חשבונות על פי פקודת מס הכנסה [נוסח חדש] וחוק מס ערך מוסף, התשל"ו-1975 או שהוא פטור מניהולם ומדווח לפקיד שומה על הכנסותיו וכן מדווח למנהל מס ערך מוסף על עסקאות שמוטל עליהן מס לפי חוק מס ערך מוסף.
   3. תצהיר המאומת על ידי עורך דין כי המציע עומד בהוראות סעיף 9 לחוק שוויון זכויות לאנשים עם מוגבלות, התשנ"ח-1998 או שהן אינן חלות עליו, וכי המציע פועל כמתחייב בסעיף 2ב1 לחוק עסקאות גופים ציבוריים. התצהיר יוגש על גבי **נספח ה'** למכרז.

במקרה שבו המציע, כישות משפטית עצמאית, אינו עומד בתנאי הסף המפורטים במכרז ושבעברו של המציע התרחש שינוי ארגוני (לדוגמה התאגדות מציע מעוסק מורשה לחברה, רכישת פעילות, התאגדות כחברה, רה-ארגון או איחוד של חברות בדרך אחרת), באופן בו הפעילות הרלוונטית לצורך עמידה בתנאי הסף השתלבה אצל המציע, יוכל המציע לצרף לנתוניו את נתוני הגוף בו התקיימה הפעילות לפני השינוי הארגוני. החלטה בדבר הכרה כאמור תהיה בכפוף לשיקול דעת המזמין.

1. **פירוט המסמכים שיש לצרף להצעה**

חוברת ההצעה תכלול את המסמכים הבאים:

1. כל האישורים והמסמכים הנדרשים על מנת להוכיח את עמידת המציע בתנאי הסף המפורטים לעיל.
2. **טופס פרופיל המציע**, בהתאם לנוסח המצ"ב **בנספח א'**.
3. **פרופיל חברה / שותפות,** המפרט את תחומי ההתמחות; שנות הפעילות; תחומי הפעילות; מצבת כח האדם; המערך הלוגיסטי; סוגי לקוחות; ניסיון קודם בביצוע השירותים.
4. **קו"ח של מנהל הלקוח הקבוע שיעמיד המציע לרשות המזמין.**
5. **תעודת התאגדות תקפה** ממרשם רשמי בישראל (רשם החברות או רשם השותפויות).
6. **נסח חברה/שותפות עדכני לעניין היעדר חובות לרשם החברות/השותפויות**, הניתן להפקה דרך אתר האינטרנט של רשות התאגידים, ככל שהמציע הינו תאגיד. במידה ולמציע אין בנמצא נסח המאשר את הנ"ל, יהיה עליו להעביר, כתנאי לחתימת ההסכם אם יוכרז כזוכה במכרז, נסח עדכני אשר לא מצוינים בו חובות אגרה שנתית לשנים שקדמו לשנה שבה מוגשת ההצעה ולא מצוין בו כי המציע הינו חברה מפרת חוק או שהיא בהתראה לפני רישום כחברה מפרת חוק.
7. **תצהיר בדבר התחייבות מציעים במכרז (הצהרה כללית)**, בהתאם לנוסח המצ"ב **כנספח ב'** להלן, חתום על ידי מורשי החתימה מטעם המציע.
8. **תצהיר בדבר היעדר קשרים עסקיים,** בהתאם לנוסח המצ"ב **כנספח ג'** למכרז, כמפורט בסעיף 4(ב) לעיל.
9. **אישורים עדכניים הנדרשים לפי חוק עסקאות גופים ציבוריים**, כמפורט להלן:
   1. **תצהיר חתום ומאומת כדין**, לפי החוק האמור, בנוסח המצורף **כנספח ד'** למכרז, כמפורט בסעיף 4(ו)(1) לעיל.
   2. **אישור פקיד מורשה, רואה חשבון או יועץ מס**, כמפורט בסעיף 4(ו)(2) לעיל.
   3. **תצהיר חתום ומאומת ע"י עורך דין בדבר עמידה בסעיף 9 לחוק שוויון זכויות לאנשים עם מוגבלות**, בנוסח המצורף **כנספח ה'** למכרז, כמפורט בסעיף 4(ו)(3) לעיל.
10. **מתודולוגיית עבודה –** המציע יצרף מתודולוגיית עבודה במסגרתה יפרט את כוונותיו לעניין אופן ביצוע השירותים המפורטים במכרז, בהתאם להצעתו.

מתודולוגיית העבודה האמורה תכלול, בין היתר, את השירותים שביכולתו של המציע לספק, שיטת העבודה האופטימלית המוצעת על ידו בעבור כל אחד מאמצעי המדיה, כלי עבודה ייחודיים ועוד.

מתודולוגיית העבודה שיגיש המציע תכלול התייחסות לפרמטרים הבאים, לפחות: עבודה שוטפת; קמפיינים; כלים, תפיסות ושיטות בהתייחס לתכנון טלוויזיה הוליסטי עתידי.

עבודה שוטפת – המציע יידרש לפרט את מכלול השירותים שביכולתו להציע למזמין בקשר עם השירותים הנדרשים במכרז כחלק מהעבודה השוטפת. המציע יתייחס לכל אמצעי מדיה בנפרד ויפרט את הכלים והמקורות העומדים לרשותו.

קמפיינים – המציע יידרש לפרט מהי שיטת העבודה המוצעת על ידו למתן השירותים ומהי מתודולוגיית העבודה שלו לליווי ובקרה של קמפיינים. המציע יפרט מהם הכלים והמקורות העומדים לרשותו (לדוגמא: בנצ'מרק; תוכנות; בסיסי נתונים אחרים), מהם התוצרים שיספק למזמין כמדדי השוואה למחירי המדיה, ואופי ההמלצות שיוכל להעניק למזמין.

המתודולוגיה תצורף **כנספח ו'** למכרז.

המתודולוגיה תוצג ותיבחן במסגרת הפרזנטציה שאליה יוזמנו המציעים, כמפורט בסעיף 9ב להלן.

1. **הצעת מחיר** אשר תוגש במעטפה נפרדת וסגורה בהתאם לנוסח המצ"ב **כנספח ז'** למכרז. על המציע להגיש הצעת מחיר **חודשית** עבור מתן שירותי ייעוץ, תכנון ובקרת מדיה בכל אמצעי המדיה בישראל, בהתאם לפירוט השירותים בסעיף 2 לעיל. הצעת המחיר תגלם את כל העלויות הכרוכות בביצוע השירותים.

יובהר, כי במידה והצעת המחיר כאמור לא תוגש במעטפה נפרדת וסגורה, לרבות העתקי הצעת המחיר, או שהצעת המחיר מטעם המציע תופיע בצורה גלויה בכל דרך אחרת במסגרת ההצעה, עלול הדבר להוביל לפסילת ההצעה.

1. **הסכם התקשרות** המצ"ב **כנספח ח'** להלן, לרבות נספח התחייבות לסודיות והיעדר ניגוד עניינים, חתום בראשי תיבות בכל עמוד, וכן חתימה וחותמת המציע במקום המיועד לכך בסוף ההסכם.
2. **עותק של מסמכי המכרז על כל נספחיו**, חתום בראשי תיבות בכל עמוד וחתימה וחותמת המציע במקום המיועד לכך בסוף ההסכם.
3. **מסמך תשובות לשאלות הבהרה**, ככל שיפורסם במסגרת מכרז זה, חתום על ידי המציע.
4. על מציע העונה על הדרישות לתיקון לחוק חובת מכרזים (מספר 15), התשס"ג–2002 (להלן – התיקון לחוק), לעניין עידוד נשים בעסקים, להגיש אישור ותצהיר לפיו העסק הוא בשליטת אישה (על משמעותם של המונחים: "עסק"; "עסק בשליטת אישה"; "אישור"; ו"תצהיר" ראה התיקון לחוק).

על פי התיקון לחוק, לאחר שקלול התוצאות, אם קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.

הצעה אשר לא תוגש בהתאם להוראות סעיף זה יכול ותיפסל.

1. **תנאים כלליים**
2. הצעת המציע תהיה בתוקף למשך 90 יום מהמועד האחרון שנקבע להגשת ההצעות.
3. הצעת המציע תוגש ע"י אישיות משפטית אחת בלבד וכל המסמכים והאישורים הנדרשים במכרז זה יהיו על שמה של אותה אישיות משפטית בלבד.
4. מועד התקיימותם של כל תנאי הסף המפורטים לעיל לגבי המציע יהיה מועד הגשת ההצעה.
5. המציע אינו רשאי לערוך שינוי כלשהו במסמכי המכרז, בין על ידי שינוי / תוספת / מחיקה בגוף המסמכים ובין על ידי צירוף מסמך הסתייגות נפרד. עם הזוכה במכרז ייחתם הסכם בנוסח המצ"ב, ללא הסתייגות. להסתייגויות כאמור לא יהיה כל תוקף כלפי המזמין והן עלולות לגרום לפסילת הצעתו של המציע / זכייתו של הזוכה. במסגרת הליך שאלות ההבהרה (כמפורט בסעיף 16 למכרז) ניתן יהיה לבקש שינויים בנוסח המכרז, אך אין לבצע כל שינוי שלא ניתן עבורו אישור מפורש בכתב במסגרת התשובות לשאלות ההבהרה.
6. תנאים למתן שירותים על ידי הזוכה:
   1. לעיל ולהלן: **"הספק"** – המציע אשר ייבחר על ידי המזמין להעניק את השירותים נשוא המכרז.
   2. העבודה תבוצע ע"י הספק. הספק לא יהיה רשאי להעביר או להסב את זכויותיו עפ"י מכרז זה – כולן או חלקן – לצד שלישי, אלא בהסכמה מראש ובכתב מאת נציג המזמין לצורך מכרז זה.
   3. הספק מתחייב לבצע את העבודה במומחיות, במקצועיות ובמיומנות ועפ"י הסטנדרטים המקצועיים המקובלים.
   4. כל שירותי הספק, לרבות הדפסות וצילומים, ייעשו ע"י הספק ועל חשבונו.
   5. הספק לא ישתמש ברשתות המחשוב, הטלפונים ושירותים מנהליים אחרים של המזמין, לא יבצע עבודתו ממשרדי המזמין, לא יהיה ממונה על עובדים של המזמין ולא ייצג את המזמין כלפי גורמי חוץ.
   6. מובהר בזאת, כי כל חומר ומידע שייאסף ע"י הספק במהלך עבודתו יועמד לרשות המזמין ללא תנאי.
   7. כל הזכויות בתוצרי השירותים שייכות למזמין, והספק אינו רשאי לעשות בהם שימוש כלשהו.
   8. מדינת ישראל תהא רשאית להשתמש בתוצרי השירותים בכל עת ובכל אופן שהוא, לרבות פרסומם בכל אמצעי שהוא.
7. **הצהרת הספק**

בחתימתו על ההצעה במכרז זה, הספק מצהיר ומתחייב כי:

1. אין בפניו כל מניעה או הגבלה לעניין הגשת ההצעה למזמין במסגרת מכרז זה ו/או לעניין תוכן ההצעה, כולה או חלקה ו/או לעצם ההתקשרות עם המזמין על פי מכרז זה.
2. אין בהתקשרות על פי מכרז זה כדי לפגוע בכל זכות יוצרים, סוד מסחרי, זכות קניין כלשהי, לרבות כל זכות לקניין רוחני וכי לא הוגשה נגדו תביעה כלשהי על הפרת זכויות כאמור.
3. הספק מצהיר כי ידוע לו שעל השירות להתבצע באיכות גבוהה ביותר, באופן קפדני ויסודי, בהתאם לסטנדרטים הגבוהים המקובלים אצל המזמין.
4. הספק מצהיר כי ידוע לי שיידרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"ם והנחיות החשב הכללי הרלוונטיות, ומתחייב כי יחתום על חוזה שימוש בפורטל הספקים, כמפורט בהוראת התכ"ם מס' 7.12.5. לחילופין, מתחייב הספק כי ימציא אישור כספק הרשום לפורטל הספקים. הספק מצהיר ומתחייב כי ידוע לו שיישא בכלל העלויות הכרוכות בהתחברות לפורטל הספקים הממשלתי.
5. הספק מצהיר כי ידוע לו שהמזמין רשאי לדרוש להחליף את חברי הצוות בכח אדם ברמה הנדרשת, לפי שיקול דעתו הבלעדי.
6. הספק מתחייב שבכל מקרה בו נבצר מחבר צוות לבצע את העבודה מחמת מחלה, חופשה, שירות מילואים או מכל סיבה אחרת, יחליף אותו בחבר צוות אחר בעל כישורים מתאימים ובאותה רמה מקצועית, בכפוף לאישור המזמין.
7. הספק מצהיר כי ידוע לו שאינו רשאי להחליף ביוזמתו את חברי הצוות ללא קבלת אישור המזמין בכתב ומראש.
8. זכויות בסיום ההתקשרות – הספק מצהיר כי בתום תקופת ההתקשרות או מיד עם דרישה ראשונה של המזמין בכתב, יעביר לידי המזמין ו/או מי מטעמו את כל החומרים הנמצאים ברשותו. העברת החומרים לידי המזמין תהא באחריות הספק ועל חשבונו.
9. הספק מצהיר כי ידוע לו שלצורך ביצוע השירות נדרשת ממנו זמינות גבוהה ביותר במשך כל ימות השבוע וכי עליו לעמוד בלוחות הזמנים שיוגדרו על ידי המזמין.
10. מדינת ישראל ו/או לשכת הפרסום הממשלתית היא הבעלים הראשון של כל זכויות היוצרים בכל תוצרי השירותים על פי מכרז זה, לפי הוראות סעיף 36 לחוק זכות יוצרים, התשס"ח-2007 (להלן: **"חוק זכות יוצרים"**), לרבות בסקיצות, ניירות עבודה, תוצרים מוגמרים ו/או חלקיים וכן כל חומר גלם שייוצר במהלך מתן השירותים (להלן: **"תוצרי השירותים"**).
11. כל זכויות הקניין הרוחני בתוצרי השירותים של עבודת הספק ו/או המועסקים על ידו ו/או מטעמו יהיו בבעלות מלאה ובלעדית של מדינת ישראל ושלה בלבד, ללא הגבלת זמן, והיא תהא רשאית לנהוג בהם כמנהג בעלים ולבצע בהם כל שימוש שתראה לנכון, בתוך תקופת ההתקשרות ולאחריה, לרבות ביצוע שינויים והכנסת תוספות, השלמות, עריכה מחדש, פרסום והעברתם לאחר, בתמורה או שלא בתמורה, ולא ייראו בפעולות אלו כסילוף, פגימה או פעולה פוגענית ביצירה.
12. חתימת הספק על ההצעה כמוה כוויתור על כל זכויות היוצרים וזכויות מתחום הקניין הרוחני לרבות זכותו המוסרית לפי סעיף 46 לחוק זכות יוצרים, וכן כמוה כמתן אישור לכל שימוש שתעשה לשכת הפרסום הממשלתית בתוצרי השירותים כאמור, ללא הגבלת זמן.
13. **ניגוד עניינים / סודיות / בעלות**
14. הזוכה במכרז יצהיר ויתחייב שאין ולא יהיה לו, החל ממועד הגשת ההצעה למכרז זה, במהלך תקופת ההתקשרות בין הצדדים ולאחריה, ניגוד עניינים מכל מין וסוג שהוא.
15. הזוכה יידרש לחתום על התחייבות לשמירת סודיות ללא הסתייגות ולהתחייב כי כל חומרי הגלם ו/או הנתונים הנוגעים לשירות שיינתן על ידו, לרבות כל הישיבות/פגישות בהן ייטלו חלק וכן כל הממצאים, התוצרים והנתונים הנוגעים לשירות שיינתן על ידו, לרבות תוצרי עבודתו, יישמרו בסוד לאורך תקופת ההתקשרות ולאחריה, אלא אם כן התקבל אישור מראש ובכתב של המזמין להעברת חומרי הגלם ו/או הנתונים כאמור.
16. הזוכה או מי מטעמו לא יעשו שימוש במידע שיגיע לידיעתם במסגרת מתן השירותים.
17. הזוכה יתחייב כי לא יציג לאף גורם למעט לנציגי לשכת הפרסום הממשלתית ו/או מי מטעמם את תוצאות העבודה האמורה בתקופת ההתקשרות ולאחריה, ובכלל זה כל מסמך שיכין הזוכה במסגרת מתן השירותים, זולת אם קיבל לכך אישור מראש ובכתב מהמזמין.
18. **בחירת הזוכה**
19. הליך בחירת הזוכה במכרז זה יתבצע בשלושה שלבים:

בשלב הראשון תיבדקנה כל ההצעות אשר התקבלו עד למועד האחרון להגשת הצעות, ביחס לעמידתן בתנאי הסף המפורטים לעיל. רק הצעה אשר עמדה בכל תנאי הסף הנדרשים תיבדק בשלב הבא.

בשלב השני תיבדקנה איכות ההצעות (**70**% מתוך 100%), בהתאם למשקלות ולדרישות המפורטות להלן.

**יובהר, כי רק הצעות אשר תקבלנה ציון של 49 נק' לפחות מתוך 70 נק' כאמור, תעלינה לשלב השלישי.**

בשלב השלישי, תיפתחנה המעטפות בהן מצויות הצעות המחיר, ותיבחנה הצעות המחיר של המציעים השונים (**30%** מתוך 100%).

**המציע אשר עמד בתנאי הסף, קיבל ציון של 49 נק' לפחות ברכיב האיכות וקיבל את הניקוד המשוקלל הגבוה ביותר (בפרמטרים של איכות ומחיר), יהיה הזוכה בהליך, בכפוף לזכויות המזמין המפורטות בסעיף 14 להלן.**

1. **שלב ב' – בחינת איכות ההצעות (70%)**

בחינת איכות ההצעות תיעשה על פי אמות המידה הבאות:

**35%** - **תמהיל הגופים בבנצ'מרק של הספק, כהגדרתו במכרז.**

הניקוד בפרמטר זה יינתן על פי המפתח הבא:

גופים ציבוריים (כהגדרתם במכרז)

* עד 2 גופים ציבוריים (כהגדרתם במכרז): 0 נק'.
* עבור כל גוף ציבורי נוסף יינתנו 3 נקודות נוספות.

גופים גדולים (המופיעים ברשימת המפרסמים המצורפת **כנספח 1** למכרז זה)

* עד 3 גופים גדולים: 0 נק'.
* עבור כל גוף גדול נוסף יינתנו 2 נקודות נוספות.

גופים בינוניים (המופיעים ברשימת המפרסמים המצורפת **כנספח 2** למכרז זה)

* עד 3 גופים בינוניים: 0 נק'.
* עבור כל גוף בינוני נוסף תינתן נקודה אחת נוספת.

**הניסיון הרלוונטי של המציע יפורט במסגרת טופס פרופיל המציע, המצ"ב כנספח א' למכרז זה, וזאת בנוסף לפרופיל חברה/שותפות אשר יצורף להצעה.**

**סך הניקוד המצטבר של כלל סוגי הגופים לא יעלה על 35 נקודות.**

**5% מספר עובדים במשרד המציע**

הניקוד בפרמטר זה יינתן על פי המפתח הבא:

* עד 2 עובדים: 0 נק'.
* עבור כל עובד נוסף תינתן נקודה נוספת, עד למקסימום של 5 נק'.

**20% פרזנטציה להצגת צוות ומתודולוגיה**

המציע יוזמן למשרדי המזמין על מנת להציג את הצוות והמתודולוגיה לביצוע השירותים.

מטעם המציע ישתתפו מנהל הלקוח המוצע, מנכ"ל המציע וכל עובד מקצועי אחר הרלוונטי לביצוע השירותים.

הערכת מתודולוגיית העבודה שיגיש המציע בהתאם למפורט בסעיף 5(י) לעיל, תיעשה על פי הפרמטרים הבאים:

* **5%** התרשמות מהשירות המוצע לעבודה השוטפת.
* **5%** התרשמות מהשירות המוצע בעבור קמפיינים.
* **5%** כלים, תפיסות ושיטות בהתייחס לתכנון טלוויזיה הוליסטי (OTT / ליניארי).
* **5%**  התרשמות מהצוות המוצע.

ועדת המכרזים של המזמין ו/או ועדת המשנה מטעמה תבחן את ההצעה, בין היתר בהתאם לפרמטרים הבאים: הצגת המציע את השירות המוצע על ידו במסגרת מכרז זה; התאמת מאפייני השירות המוצע לצרכי המזמין; הפגנת ידע ומקצועיות בנושא השירותים נשוא המכרז; הבעה ורהיטות; התרשמות המזמין מיכולתו של המציע לבצע את השירות.

יובהר, כי המזמין יהא רשאי להתחשב בניסיונו הקודם עם המציע, ככל שקיים, לצורך הערכת ההצעה כאמור.

**10% קיומו של בנצ'מארק עבור מגזרים שונים**

ייבחן המידע הקיים ברשותו של המציע אודות מחירי הרכש במגזרים שונים ובאמצעי מדיה שונים. הניקוד יינתן באופן הבא:

* עבור כל לקוח שעבורו קיים מידע אודות מחירי הרכש **במגזר הערבי**, ניתן לצבור עד 2 נק', כאשר תינתן 0.5 נק' עבור כל אמצעי מדיה אצל לקוח זה, וניתן להציג מספר לקוחות.

הניקוד המקסימלי בסעיף זה הוא 5 נק'.

* עבור כל לקוח שעבורו קיים מידע אודות מחירי הרכש **במגזר החרדי**, ניתן לצבור עד 2 נק', כאשר תינתן 0.5 נק' עבור כל אמצעי מדיה אצל לקוח זה, וניתן להציג מספר לקוחות.

הניקוד המקסימלי בסעיף זה הוא 5 נק'.

"**אמצעי מדיה**" לעניין אמת מידה זו: טלוויזיה, רדיו, חוצות ועיתונות.

**המידע הרלוונטי כאמור יפורט במסגרת טופס פרופיל המציע, המצ"ב כנספח א' למכרז זה.**

**סה"כ אמות מידה איכותיות: 70%.**

**כאמור לעיל, רק הצעות אשר תקבלנה ציון איכות של 49 נק' לפחות מתוך 70 נק' כאמור, תעלינה לשלב השלישי.**

1. **שלב ג' – בחינת הצעות המחיר (30%)**

**על המציע להגיש הצעת מחיר חודשית עבור מתן שירותי ייעוץ, תכנון ובקרת מדיה בכל אמצעי המדיה בישראל, בהתאם לפירוט השירותים בסעיף 2 לעיל. הצעת המחיר תגלם את כל העלויות הכרוכות בביצוע השירותים.** **יש להגיש הצעת מחיר לביצוע השירותים באמצעות מילוי נספח ז' למכרז זה בכתב יד.**

**את נספח הצעת המחיר יש להגיש במעטפה נפרדת וסגורה שתונח בתוך המעטפה הכללית.**

בשלב זה תיפתחנה המעטפות בהן מצויות הצעות המחיר, ותיבחנה הצעות המחיר של המציעים השונים.

הצעת המחיר המשוקללת תחושב על פי הנוסחה הבאה:

(2P /1P ) \* 30 = A

A = ניקוד להצעה הנבדקת

1P = מחיר ההצעה הנמוכה ביותר

2P = מחיר ההצעה הנבדקת

30 = הציון המקסימאלי

הזוכה במכרז זה יהיה המציע אשר קיבל את הציון המשוקלל הסופי הגבוה ביותר (איכות ומחיר), בכפוף לזכויות המזמין המפורטות בסעיף 14 להלן. יודגש, כי המזמין אינו מתחייב לבחור את ההצעה הזולה ביותר מבין כלל ההצעות שבהליך, הכל בכפוף לזכויות המזמין כמפורט בסעיף 14 להלן ולפי כל דין.

התעריף הנקוב בהצעה יעמוד בתוקפו 90 יום מתום המועד האחרון להגשת הצעות. מובהר בזאת כי ההצעות ימשיכו לעמוד בתוקפן גם לאחר תום 90 יום מהמועד האחרון להגשת הצעות, ועד למועד בו יודיע המציע כי ברצונו לחזור בו מהצעתו, ובלבד שהודעה כאמור תגיע לידי המזמין לפני ההודעה על זכייה בהתאם למכרז זה.

1. **ערבות ביצוע והודעת זכייה**
2. הודעה למציע בדבר זכייתו במכרז (להלן: **"הודעת הזכייה"**) תישלח למציע בכתב.
3. תחילת ההתקשרות מותנית בהמצאת ההסכם המצ"ב (**נספח ח'**) כשהוא חתום ע"י הזוכה בצירוף ערבות אוטונומית מקורית לביצוע לטובת המזמין (להלן – **"ערבות ביצוע"**), **בשיעור של 5% מהיקף ההתקשרות השנתי (כפי שייקבע בהצעת המחיר הזוכה)**, בנוסח המצורף **כנספח ג' להסכם**, וזאת לתקופה שממועד החתימה על ההסכם ועד 30 יום מתום תקופת ההתקשרות. יובהר כי ועדת המכרזים רשאית לדרוש ערבות בהיקף נמוך מ-5%. עוד יובהר כי במידה והמזמין יחליט להאריך את תקופת ההתקשרות, יידרש הזוכה להאריך את תוקף הערבות או לספק ערבות חדשה, בהתאם לדרישת המזמין.
4. **הערבות שתוגש תהיה ערבות דיגיטלית בלבד.** ערבות דיגיטלית היא קובץ דיגיטלי המונפק על ידי בנק או חברת ביטוח ומועבר באופן דיגיטלי למערכות המשרד, כאשר המשרד יכול להעביר בקשות ודרישות בעניינה למנפיק הערבות באופן דיגיטלי, הכל כמפורט בהוראת התכ"מ שמספרה 14.4.1.
5. המזמין יהא רשאי לחלט את הערבות לפי שיקול דעתו הבלעדי, בכל מקרה בו לא עמד הספק הזוכה בהתחייבויותיו בהתאם להסכם ההתקשרות או בהתאם לתנאי המכרז, וזאת מבלי לפגוע בזכויות המזמין לכל סעד אחר, כדין.
6. הזוכה במכרז יתחייב להאריך או לחדש את הערבות במידה וההסכם יוארך, וזאת למשך תקופת ההארכה וכן למשך 30 יום לאחר סיומה, מיד עם דרישת המזמין.
7. מובהר כי הודעת הזכייה אינה מהווה התקשרות בין המזמין לבין הזוכה.
8. **ביטוח**
9. הספק מתחייב לערוך ולקיים ביטוחים הולמים ביחס לשירותים / עבודות אותם הוא מספק / מבצע עבור מדינת ישראל ו/או לשכת הפרסום הממשלתית, ככל שנהוגים בתחום פעילותו (לדוגמה: ביטוח חבות מעבידים, ביטוח אחריות כלפי צד שלישי, ביטוח אחריות מקצועית, ביטוח חבות מוצר, ביטוח עבודות קבלניות, ביטוח משולב אחריות מקצועית / מוצר, ביטוחי כלי רכב, ביטוח צמ"ה, ביטוח רכוש, ביטוח סחורה בהעברה, ביטוח נאמנות, או כל ביטוח אחר, לפי העניין), בגבולות אחריות סבירים בהתאם לאופיים והיקפם של השירותים המבוצעים על ידו. ככל ויועסקו על ידי הספק קבלני משנה, עליו לוודא שביטוחיו כוללים כיסוי לאחריותו בגינם, וכן לדרוש מהם לערוך ביטוחים לכיסוי אחריותם הישירה, כנדרש בסעיף זה, או לוודא כי ביטוחיו יכללו כיסוי לפעילותם ולאחריותם הישירה.
10. הספק יוודא כי בכל ביטוחיו, המתייחסים לשירותים נשוא ההתקשרות (למעט ביטוח מסוג עבודות קבלניות / הקמה), המזמין יתווסף כמבוטח נוסף, בכפוף להרחבת שיפוי כלפי המזמין כמקובל באותו סוג ביטוח.
11. הספק יוודא כי בכל ביטוחיו, המתייחסים לשירותים נשוא ההתקשרות, ייכלל סעיף ויתור על זכות התחלוף / השיבוב כלפי המזמין ועובדיו (ויתור כאמור לא יחול בגין נזק בזדון).
12. המזמין שומר לעצמו את הזכות לקבל מהספק אישור על קיום ביטוח או העתקי פוליסות, מעת לעת ולפי דרישה.
13. **התחייבויות ופעילויות הנדרשות מאת הזוכה במכרז**

עם הודעת המזמין בדבר זכייה במכרז, ימציא הזוכה לידי המזמין את המסמכים הבאים:

1. הסכם ההתקשרות המצ"ב **כנספח ח'**, כשהוא חתום על ידי הזוכה ו/או בידי מורשי החתימה שלו.
2. הסכם חתום לעבודה בפורטל הספקים, כנדרש בהוראת התכ"מ מס' 7.12.5.
3. ערבות ביצוע דיגיטלית, כמפורט בסעיף ‎10 לעיל.
4. אישור בדבר עריכת ביטוחים, על גבי הנוסח שיועבר לזוכה במכרז.
5. כל מסמך אחר שיידרש על ידי המזמין בהתאם לתנאי מכרז זה.

מילוי הדרישות הנ"ל מהווה תנאי לסיום הליכי המכרז. במקרה שבו הספק הזוכה במכרז לא ממלא אחר דרישות המזמין תוך פרק הזמן שיוגדר, יוכל המזמין לתת לו ארכה להשלמת ביצוע הפעולות, לפסול את הצעתו, או להכריז על המדורג הבא כזוכה במכרז, בכפוף לביצוע הפעולות המנויות במכרז.

1. **מועד תחילת מתן השירות**

המציע הזוכה יתחייב להיערך למתן השירותים מיד עם קבלת ההודעה על הזכייה והעברת הסכם ההתקשרות החתום, בצירוף המסמכים המפורטים בסעיף ‎12 לעיל, או במועד אחר שייקבע על ידי המזמין, לפי שיקול דעתו הבלעדי.

1. **זכויות המזמין**
2. אין באמור במכרז זה ו/או בהסכם כדי לגרוע או למעט מכל זכות העומדת למזמין על פי כל דין, לרבות ההוראות לפי חוק חובת המכרזים, התשנ"ב-1992 או התקנות על פיו.
3. המזמין רשאי לפסול הצעה שאין בה התייחסות מפורטת לסעיף מסעיפי המכרז ונספחיו, שלדעת המזמין מונע הערכת ההצעה כראוי, או שלא צורפו אליה כל האישורים הנדרשים או שהוגשה שלא במבנה הדרוש.
4. המזמין רשאי לפנות אל המציעים, או אל מי מהם, לקבלת הבהרות, השלמות או תיקונים ביחס להצעותיהם.
5. המזמין רשאי, לפי שיקול דעתו הבלעדי, בכל עת, בהודעה שתועבר בכתב לכלל המשתתפים, להקדים או לדחות את המועד האחרון להגשת הצעות וכן לשנות מועדים ותנאים אחרים הנוגעים למכרז זה.
6. המזמין אינו חייב לבחור בהצעה הזולה ביותר או בכל הצעה שהיא, והוא רשאי לפנות למציעים פוטנציאליים נוספים בכל מועד שימצא לנכון ולמציעים לא תהיה זכות לפיצוי בשל כך. במקרה של ביטול המכרז, לא יהיה חייב עורך המכרז לפצות את המציעים או כל משתתף אחר במכרז, בכל צורה שהיא.
7. המזמין יהא רשאי לבדוק בעצמו את אמיתות הפרטים המופיעים בהצעה, לרבות לעניין התקיימותם של תנאי הסף, לפנות לממליצים, להזמין את המציע לבירור ו/או לבדוק את הצעתו בכל דרך שיראה לנכון.
8. המזמין שומר לעצמו את הזכות לנהל עם כל אחד מהמציעים מו"מ בנפרד לגבי הצעתו ו/או להחליט שלא להתקשר עם מציע כלל. המזמין שומר על זכותו לנהל מו"מ עם הזוכה בלא להודיע לו על זכייתו וכן לקיים, לפי החלטתו, הליך של Best and Final עם כל המציעים או עם חלקם.
9. המזמין רשאי לבחור הצעה כלשהי בשלמותה או בחלקה, וכן לבחור ביותר מהצעה אחת ו/או לפצל את ביצוע השירותים בין מספר מציעים.
10. מבלי לגרוע מן האמור לעיל, מובהר כי המזמין רשאי, על פי שיקול דעתו הבלעדי, למסור חלק מן השירותים המפורטים במכרז זה לכל ספק אחר, וכי המזמין אינו מתחייב, במישרין ו/או בעקיפין, כי השירותים המפורטים במכרז זה יבוצעו על ידי ספק אחד.
11. המזמין יהיה רשאי, בכל עת, להתקשר עם ספקים לביצוע שירותים מן הסוג המפורט במכרז שלא על פי מכרז זה, לפי שיקול דעתו הבלעדי, בין על ידי פרסום מכרז חדש ובין בפטור מחובת מכרז לפי כל דין, באופן שיעניק את מירב היתרונות למזמין בנסיבות העניין.
12. מובהר בזאת כי אין במכרז ו/או בתוצאותיו כדי לפגוע בכוחן של התקשרויות קיימות של המזמין עם ספקים במועד חתימת ההסכם, ככל שישנן.
13. המזמין רשאי, על פי שיקול דעתו הבלעדי, בכל עת, לבטל הליך זה ולפרסם הליך חדש, או לחילופין לפרסם מכרז חדש לביצוע השירותים נשוא מכרז זה ובכך להרחיב את רשימת הספקים לביצוע השירותים כאמור.
14. המזמין רשאי, על פי שיקול דעתו הבלעדי, בכל עת, לבטל הליך זה, בין לפני בחירת הזוכה ובין לאחר בחירת הזוכה, בשל שינוי צרכי המזמין ו/או לקוחותיו ו/או בשל היעדר תקציב לביצוע השירותים הנדרשים במכרז, כולם או חלקם.
15. המזמין רשאי, בכל שלב שהוא, להפסיק בהודעה בכתב את מתן השירותים נשוא מכרז זה או כל פנייה לביצוע שירות. במקרה זה, יהיה הזוכה זכאי לתמורה בעבור השירותים שנעשו עד לשלב שבו ניתנה הודעה כאמור.
16. פסילה בעקבות חוות דעת שלילית בכתב או מידע שקרי – המזמין יהא רשאי לפסול הצעה של מציע אשר העניק למזמין או לגורם ממשלתי אחר שירותים בעבר ולא עמד בלוחות הזמנים ו/או בסטנדרטים המקצועיים הנדרשים, או שקיימת לגביו חוות דעת שלילית בכתב או דו"ח ביקורת לעניין טיב העבודה שסיפק, או שכלל בהצעתו למכרז זה ו/או למכרז אחר שפורסם על ידי המזמין מידע שקרי ו/או מטעה ו/או לא מדויק, אף אם הדבר נעשה בתום לב. במקרה זה תינתן למציע זכות טיעון בכתב או בעל פה, לפי שיקול דעת ועדת המכרזים של המזמין, בטרם מתן ההחלטה הסופית.
17. כשירים נוספים לזכייה – הסתיימה, הופסקה או בוטלה ההתקשרות בין המזמין לבין הזוכה או שלא נחתם הסכם עם הזוכה בהליך זה, מכל סיבה שהיא, רשאי המזמין לפנות למציע שדורג במקום השני בהתאם לתוצאות מכרז זה (וככל שתהא מניעה להתקשר עימו, יהא רשאי המזמין לפנות למציע שדורג במקום השלישי, וכן הלאה), לצורך ביצוע השירותים המפורטים במכרז, הכל לפי שיקול דעתו הבלעדי והמוחלט של המזמין. זכות זו של המזמין, עומדת לו הן לפני והן במהלך תקופת ההתקשרות עם הזוכה, וכל עוד לא חלפו שלוש שנים מיום תחילת ההתקשרות עם הזוכה.
18. למען הסר ספק מובהר, כי אין בהודעה על הזוכה כדי לסיים את הליכי הבחירה ו/או כדי ליצור יחסים חוזיים בין המזמין ובין הזוכה, וכי בטרם חתימת מורשי החתימה מטעם המזמין על ההסכם בין הצדדים, רשאי המזמין לבטל את החלטתו על פי שיקול דעתו הבלעדי והמוחלט (וזאת מבלי שיהיה בכך כדי לגרוע מהצורך בקבלת אישורים נוספים לאחר ההודעה על הזכייה ומבלי שיהיה בכך כדי לגרוע מהאפשרות העומדת בפני המזמין לבטל או להפסיק את ההתקשרות בכל עת, כמפורט לעיל).
19. כן יובהר, כי הגשת ההצעה מחייבת את המציע בלבד ואין בהגשת ההצעה כאמור כדי להטיל חבות משפטית כלשהי על המזמין. המזמין לא יישא בכל תשלום ולא ישתתף ו/או ישיב כל תמורה שהיא בגין הוצאות ו/או הפסדים ישירים ו/או עקיפים בהם נשא המציע בקשר עם הכנת הצעתו והשתתפותו במכרז.
20. **הנחיות להגשת ההצעה**
21. את ההצעה המלאה על נספחיה יש להגיש ב-3 עותקים: 2 עותקים קשיחים, מהם לפחות אחד בעותק מקור, וכן עותק אלקטרוני של ההצעה על גבי החסן נייד.
22. ההצעה תוגש לתיבת המכרזים הנמצאת במשרדי המזמין בקומה 15 (מבואה מזרחית) ברח' אחד העם 9 תל אביב (מגדל שלום) ליד דלפק הקבלה, **וזאת לא יאוחר מיום ב' 09.01.23 בשעה 12:00**. יובהר כי אין לשלוח הצעה בדואר.
23. ההצעה תוגש במעטפה חיצונית סגורה, שעליה יירשם **"מכרז פומבי מס' 35/05/22 למתן שירותי ייעוץ תכנון ובקרת מדיה עבור לשכת הפרסום הממשלתית"** וכן שם המציע וכתובת עדכנית שלו, ללא כל פרט נוסף.
24. המעטפה החיצונית תכיל שתי מעטפות נוספות:
    1. מעטפת ההצעה – הכוללת את כל המסמכים הרלוונטיים והנדרשים במכרז, למעט הצעת המחיר. במעטפה זו יונחו העותקים הקשיחים של ההצעה ללא הצעת המחיר וכן העותק האלקטרוני של ההצעה, ללא הצעת המחיר. על גבי מעטפת ההצעה יירשמו פרטי הזיהוי של המציע. **אין לכלול העתק של הצעת המחיר במעטפת ההצעה, בין בעותק קשיח ובין בעותק אלקטרוני**.
    2. מעטפת הצעת המחיר – הכוללת את הצעת המחיר על גבי **נספח ז'** למכרז. על גבי מעטפת הצעת המחיר יירשמו פרטי הזיהוי של המציע.

**יובהר, כי במידה והצעת המחיר כאמור לא תוגש במעטפה נפרדת וסגורה, לרבות העתקי הצעת המחיר, או שהצעת המחיר מטעם המציע תופיע בצורה גלויה בכל דרך אחרת במסגרת ההצעה, עלול הדבר להוביל לפסילת ההצעה.**

1. כאמור, ולמען הסר ספק, מעטפת ההצעה ומעטפת הצעת המחיר יונחו בתוך מעטפה חיצונית סגורה, עליה יירשמו פרטי המכרז, שם המציע וכתובת עדכנית שלו בלבד.
2. יובהר, כי אין להוסיף התניות או סייגים כלשהו לנוסח המכרז, לנספחיו או להצעה.
3. על המציע לצרף את כל המסמכים הנדרשים בהתאם לאמור בסעיף 5 לעיל, לרבות כל האישורים והמסמכים הנדרשים על מנת להוכיח עמידת המציע בתנאי הסף.
4. **שאלות הבהרה**
5. בכל מקרה של אי בהירות והערות בנוגע למכרז או לתנאיו, יש לפנות בהליך שאלות הבהרה והערות, כפי שיפורט להלן.
6. שאלות הבהרה בנוגע לאמור במכרז זה יש לשלוח בכתב בלבד, לידי גב' שרון כהן, מרכזת ועדת המכרזים, באמצעות דוא"ל שכתובתו[michrazim@lapam.gov.il](mailto:michrazim@lapam.gov.il) , **וזאת עד ליום ב' 19.12.22 בשעה 12:00**. בנדון יש לציין: **"מכרז פומבי מס' 35/05/22 למתן שירותי ייעוץ, תכנון ובקרת מדיה עבור לשכת הפרסום הממשלתית – שאלות הבהרה"**.
7. שאלות ההבהרה יוגשו על גבי מסמך Microsoft Word בלבד, בפורמט הבא:

|  |  |  |  |
| --- | --- | --- | --- |
| השאלה | נושא | הסעיף במכרז לגביו מתייחסת השאלה | מספר סידורי |
|  |  |  |  |
|  |  |  |  |
|  |  |  |  |

1. פניות שתגענה שלא באמצעות הדוא"ל כאמור ו/או לדוא"ל אחר ו/או לאחר המועד האחרון שנקבע להגשת שאלות הבהרה ו/או שלא בפורמט המפורט לעיל, לא תיעננה, אלא אם תקבע ועדת המכרזים של המזמין אחרת, לפי שיקול דעתה הבלעדי.
2. מענה לשאלות ההבהרה, ככל שתהיינה, יועבר לפונים תוך השמטת שם הפונה ופרטים מזהים אודותיו, ויפורסם באתר האינטרנט של המזמין ושל מינהל הרכש הממשלתי.
3. מציע אשר לא יפנה למזמין בהתאם למפורט בסעיף זה, יהיה מנוע מלהעלות בעתיד כל טענה, דרישה או תביעה בדבר אי בהירות, סתירות או אי התאמה במסמכי המכרז.
4. מסמך השאלות והתשובות יחייב את כל המציעים, יהווה חלק בלתי נפרד ממסמכי המכרז, ובמקרה של סתירה יגבר על האמור בהם.
5. **שינוי מסמכי המכרז**

למציע אסור לשנות בכל דרך כל פרט ו/או תנאי בטופס ההצעה ו/או במסמכי המכרז. כל שינוי שייעשה ע"י המציע במסמכי המכרז ו/או כל תוספת ו/או הסתייגות ו/או השמטה ו/או מחיקה עלולים לגרום לפסילת ההצעה.

1. **עיון בהצעה הזוכה**
2. מציע שלא זכה במכרז רשאי לבקש לעיין בהצעה הזוכה, בכפוף להוראות תקנה 21(ה) לתקנות חובת המכרזים, התשנ"ג-1993, וכן בפרוטוקולים של ועדת המכרזים, בחוות דעת מקצועיות, בטבלאות ההשוואה, בהתכתבויות הוועדה עם המציעים, בהחלטה הסופית של הוועדה, בעמדת היועץ המשפטי בוועדה ובנימוקי הוועדה, וכן לקבל עותקים ממסמכים אלה.
3. המציע רשאי לציין מראש, אילו סעיפים בהצעתו חסויים להצגה בפני מציעים אחרים בשל היותם, לדעתו, סוד מקצועי או מסחרי, או שעלולים לפגוע בביטחון המדינה, ביחסי החוץ שלה, בכלכלתה או בביטחון הציבור.

במידה ומציע במכרז סבור כי חלקים מסוימים בהצעתו חסויים להצגה מסיבות אלו, ואלו בלבד, יצרף המציע להצעתו מסמך המפרט מהם החלקים בהצעתו אשר לטעמו חסויים להצגה וכן נימוקים לסיווג החלקים האמורים כסוד מסחרי, סוד מקצועי או שעלולים לפגוע בביטחון המדינה, ביחסי החוץ שלה, בכלכלתה או בביטחון הציבור.

1. יובהר, כי ועדת המכרזים של המזמין רשאית, עפ"י שיקול דעתה, להציג בפני מציעים שלא זכו כל מסמך אשר להערכתה נדרש כדי למלא אחר דרישות החוק והתקנות, ולזוכה לא תהיה כל טענה בשל כך.
2. מכל מקום, המציע לא יהיה רשאי לעיין בכל סעיף ו/או חלק מההצעה הזוכה, אשר במסגרת הצעתו הוא ציין כי הינם חסויים להצגה, בין אם תקבע ועדת המכרזים של המזמין כי הינם חסויים להצגה ובין אם לאו.
3. למען הסר ספק יובהר מראש, כי הצעת המחיר שהגיש המציע הזוכה במכרז לא תהיה חסויה להצגה ואיננה מהווה סוד מסחרי או סוד מקצועי.
4. **שונות**
5. מסמכי המכרז על נספחיהם מפורסמים באתר האינטרנט של מינהל הרכש הממשלתי שכתובתו:[www.mr.gov.il](http://www.mr.gov.il) ובאתר האינטרנט של המזמין שכתובתו [www.lapam.gov.il](http://www.jobiz.gov.il), וניתן לעיין ו/או להדפיס אותם ללא תשלום.
6. המזמין שומר לעצמו את הזכות לערוך שינויים ו/או תיקונים במסמכי המכרז. שינויים או תיקונים אלה ייערכו בכתב ויפורסמו באתרי האינטרנט המפורטים לעיל.
7. בתי המשפט המוסמכים בתל אביב יהיו בעלי הסמכות המקומית הבלעדית בכל סכסוך הקשור למכרז זה.
8. הפנייה נשוא מכרז זה היא לנשים ולגברים כאחד, והאמור בלשון זכר גם בלשון נקבה משמע ולהיפך.

ב כ ב ו ד ר ב,

**לשכת הפרסום הממשלתית**

נספח 1

רשימת גופים גדולים

|  |
| --- |
| קבוצת שטראוס |
| קבוצת בזק |
| קבוצת בנק דיסקונט |
| איי. די. אי - חברה לביטוח |
| קבוצת אלקטרה |
| סופר-פארם |
| קבוצת שופרסל |
| קבוצת בנק הפועלים |
| החברה המרכזית למשקאות |
| משרד הבריאות |
| קבוצת תנובה |
| קבוצת סנו |
| P&G - פרוקטר & גמבל |
| קבוצת ידיעות אחרונות |
| קבוצת קשת |
| מפעל הפיס |
| אינטרביוטי (לוריאל ישראל) |
| קבוצת בנק לאומי |
| קבוצת הפניקס הישראלי |
| קבוצת בנק מזרחי טפחות |
| כלמוביל |
| קבוצת אסם |
| Premium Confectionery & trading co |
| קבוצת 365 |
| טמפו |

נספח 2

רשימת גופים בינוניים

|  |
| --- |
| קבוצת עזריאלי |
| קבוצת פרטנר |
| שסטוביץ |
| קבוצת עמינח |
| קבוצת יוניליוור ישראל |
| קבוצת א.ל.מ |
| AIG העולמי |
| MAX |
| קבוצת סלקום |
| קבוצת פישמן |
| רהיטי ניקולטי עיצובים |
| שירותי בריאות כללית (קופ"ח כללית) |
| דוד לובינסקי |
| קבוצת מיטב דש |
| קבוצת HOT |
| קבוצת טורנדו |
| רקיט בנקיזר |
| המועצה להסדר ההימורים |
| קבוצת הראל |
| אלטשולר שחם |
| 1/2 חינם - רשת חנויות מזון |
| מקדונלדס |
| דלק מוטורס |
| LIBRA |
| קבוצת הארץ |

נספח 3

**סיכום קמפיין TV**



נספח 4

**סטטוס תקופתי TV**



**בהתאם לתנאי המכרז, מצורפת חוברת ההצעה הכוללת את המסמכים הבאים (יש לסמן X במשבצת המתאימה):**

* טופס פרופיל המציע (על גבי **נספח א'** למכרז);
* פרופיל חברה / שותפות, כמפורט בסעיף 5(ג) למכרז;
* קורות חיים של מנהל הלקוח הקבוע, כמפורט בסעיף 5(ד) למכרז;
* תעודת התאגדות תקפה ממרשם רשמי בישראל (רשם החברות או רשם השותפויות) או תעודת עוסק מורשה עדכנית, כמפורט בסעיף 5(ה) למכרז;
* נסח חברה/שותפות עדכני לעניין היעדר חובות לרשם החברות/השותפויות, כמפורט בסעיף 5(ו) למכרז;
* תצהיר בדבר התחייבות מציעים במכרז (הצהרה כללית), כמפורט בסעיף 5(ז) למכרז (על גבי **נספח ב'** למכרז);
* תצהיר בדבר היעדר קשרים עסקיים, כמפורט בסעיף 5(ח) למכרז (על גבי **נספח ג'** למכרז);
* תצהיר חתום ומאומת כדין בדבר היעדר הרשעות לפי חוק העסקת עובדים זרים וחוק שכר מינימום, כמפורט בסעיף 5(ט)(1) למכרז (על גבי **נספח ד'** למכרז – כולל סימון x במשבצת המתאימה);
* אישור פקיד מורשה, רואה חשבון או יועץ מס לעניין ניהול ספרי חשבונות כדין, כמפורט בסעיף 5(ט)(2) למכרז;
* תצהיר חתום ומאומת כדין בדבר עמידה בהוראות סעיף 9 לחוק שוויון זכויות לאנשים עם מוגבלות, כמפורט בסעיף 5(ט)(3) למכרז (על גבי **נספח ה'** למכרז);
* מתודולוגיית עבודה, כמפורט בסעיף 5(י) למכרז (על גבי **נספח ו'** למכרז);
* הצעת מחיר (על גבי **נספח ז'** למכרז), **במעטפה נפרדת וסגורה**, בהתאם להנחיות המפורטות בסעיף 5(יא) וסעיף 15 למכרז.
* הסכם התקשרות חתום (על גבי **נספח ח'** למכרז);
* עותק של המכרז על נספחיו, חתום בראשי תיבות בכל עמוד וחתימה וחותמת המציע בסוף ההסכם;
* מסמך תשובות לשאלות הבהרה, ככל שיפורסם במסגרת מכרז זה, חתום על ידי המציע;
* במידה והמציע הינו עסק בשליטת אישה – יש לצרף אישור ותצהיר כאמור בסעיף 5(טו) למכרז;
* מסמך המפרט מהם החלקים בהצעה אשר לטעמו של המציע חסויים להצגה וכן נימוקים לסיווג החלקים האמורים כסוד מסחרי, סוד מקצועי או שעלולים לפגוע בביטחון המדינה, ביחסי החוץ שלה, בכלכלתה או בביטחון הציבור;

נספח א'

טופס פרופיל המציע

**על המציע למלא את הטבלה.**

**אי מילוי כל הפרטים בטבלה עלול להוביל לפסילת ההצעה.**

|  |  |
| --- | --- |
|  | **פירוט** |
| שם המציע |  |
| כתובת מלאה (כולל מיקוד) |  |
| מספרי טלפון |  |
| דואר אלקטרוני |  |
| סוג התארגנות |  |
| תאריך התארגנות |  |
| מספר חברה (ח.פ) / שותפות |  |
| שמות הבעלים |  |
| שמות ומספרי תעודות זהות של המורשים לחתום ולהתחייב בשם המציע | \_\_\_\_\_\_\_\_\_\_\_\_ , ת.ז \_\_\_\_\_\_\_\_\_\_\_  \_\_\_\_\_\_\_\_\_\_\_\_ , ת.ז \_\_\_\_\_\_\_\_\_\_\_  \_\_\_\_\_\_\_\_\_\_\_\_ , ת.ז \_\_\_\_\_\_\_\_\_\_\_ |
| פרטי איש הקשר בכל הנוגע למכרז זה |  |
| מספר טלפון של איש הקשר |  |
| כתובת דואר אלקטרוני של איש הקשר |  |
|  | |
| למציע יש מאגר מידע השוואתי (בנצ'מרק) רחב | **כן / לא** (נא להקיף בעיגול) |
| מספר שנות ניסיון מלאות של המציע במתן שירותי ייעוץ, תכנון ובקרת מדיה (כהגדרתם בסעיף ‎2 למכרז) | \_\_\_\_\_\_\_\_\_\_\_\_ |
| מספר **גופים ציבוריים** שעבורם מספק המציע שירותים כנ"ל | \_\_\_\_\_\_\_\_\_\_\_\_ |
| מספר **גופים גדולים** שעבורם מספק המציע שירותים כנ"ל | \_\_\_\_\_\_\_\_\_\_\_\_ |
| מספר **גופים בינוניים** שעבורם מספק המציע שירותים כנ"ל | \_\_\_\_\_\_\_\_\_\_\_\_ |
| האם המציע מחזיק בהסכם שימוש ו/או הזמנה על שמו, תקפ/ה למועד האחרון להגשת ההצעות למכרז, עבור התוכנה Instar Analytics(בעבר נקראה INFOSYS+)? | **כן / לא** (נא להקיף בעיגול)  (יש לצרף עותק מההסכם / הזמנה) |
| האם המציע מחזיק בהסכם שימוש ו/או הזמנה על שמו, תקפ/ה למועד האחרון להגשת ההצעות למכרז, עבור מאגר הנתוניםTGI ותוכנת Choices? | **כן / לא** (נא להקיף בעיגול)  (יש לצרף עותק מההסכם / הזמנה) |
| האם המציע מחזיק בהסכם שימוש ו/או הזמנה על שמו, תקפ/ה למועד האחרון להגשת ההצעות למכרז, עבור יפעת בקרת פרסום? | **כן / לא** (נא להקיף בעיגול)  (יש לצרף עותק מההסכם / הזמנה) |
| מספר עובדים במשרד המציע | \_\_\_\_\_\_\_\_\_\_\_\_ |

נספח א'1

ניסיון המציע

* 1. להלן יפורט ניסיון המציע לשם הוכחת עמידה בתנאי הסף המפורט בסעיף 4‎ג' והענקת ניקוד איכות כמפורט בסעיף 9ב' למכרז):

| **שם הגוף עבורו ניתן השירות** | **סוג הגוף כהגדרתו במכרז (ציבורי / גדול / בינוני)** | **פרטים בדבר השירותים שניתנו על-ידי המציע** | **תאריך תחילת מתן שירות**  (חודש) | **תאריך תחילת מתן שירות**  (שנה) | **תאריך סיום מתן שירות**  (חודש) | **תאריך סיום מתן שירות**  (שנה) | **שם איש קשר** | **תפקיד** | **טלפון נייד** |
| --- | --- | --- | --- | --- | --- | --- | --- | --- | --- |
|  | ציבורי |  |  |  |  |  |  |  |  |
|  | ציבורי |  |  |  |  |  |  |  |  |
|  | ציבורי |  |  |  |  |  |  |  |  |
|  | גדול |  |  |  |  |  |  |  |  |
|  | גדול |  |  |  |  |  |  |  |  |
|  | גדול |  |  |  |  |  |  |  |  |
|  | גדול |  |  |  |  |  |  |  |  |
|  | בינוני |  |  |  |  |  |  |  |  |
|  | בינוני |  |  |  |  |  |  |  |  |
|  | בינוני |  |  |  |  |  |  |  |  |
|  | בינוני |  |  |  |  |  |  |  |  |

\* ניתן להוסיף שורות ככל הנדרש, כל זמן שכל שורה כוללת את כל העמודות דלעיל.

**תשומת הלב לכך כי נדרש שהשירותים המפורטים בחלק זה ניתנו במשך לפחות 3 שנים במצטבר החל מיום 01.01.2018 ועד למועד האחרון להגשת הצעות.**

* 1. להלן יפורט קיומו של בנצ'מארק עבור מגזרים שונים, לשם הענקת ניקוד איכות כמפורט בסעיף 9ב' למכרז):

יש לציין בטבלה את שם הלקוח ולסמן X בכל אחד מאמצעי המדיה הרלוונטיים.

מגזר ערבי:

|  |  |  |  |  |
| --- | --- | --- | --- | --- |
| **שם הלקוח** | **טלוויזיה** | **רדיו** | **חוצות** | **עיתונות** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

מגזר חרדי:

|  |  |  |  |  |
| --- | --- | --- | --- | --- |
| **שם הלקוח** | **טלוויזיה** | **רדיו** | **חוצות** | **עיתונות** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**נספח א'2**

**פרטי מנהל הלקוח המוצע וניסיונו**

**על המציע למלא את פרטי מנהל הלקוח המוצע, לרבות הטבלה, וזאת בנוסף לקו"ח שיצורפו להצעה.**

**מילוי הפרטים באופן שאינו מלא עלול להוביל לפסילת ההצעה.**

|  |  |
| --- | --- |
|  | **פירוט** |
| שם מנהל הלקוח |  |
| מספר ת.ז |  |
| השכלת מנהל הלקוח |  |
| מספר שנות ניסיון של מנהל הלקוח בתכנון ורכש מדיה לטלוויזיה, רדיו וחוצות, או בבקרה מלאה של שירותים עבור מפרסמים אחרים | \_\_\_\_\_\_\_\_\_\_\_\_\_\_\_\_ |
| האם מועסק על ידי המציע במסגרת יחסי עובד-מעסיק | **כן / לא** (נא להקיף בעיגול) |

להלן יפורט ניסיון מנהל הלקוח המוצע לשם הוכחת עמידה בתנאי הסף המפורט בסעיף 4‎ה:

| **שם הגוף עבורו ניתן השירות** | **פרטים בדבר השירותים שניתנו על-ידי מנהל הלקוח** | **תאריך תחילת מתן שירות**  (חודש) | **תאריך תחילת מתן שירות**  (שנה) | **תאריך סיום מתן שירות**  (חודש) | **תאריך סיום מתן שירות**  (שנה) | **שם איש קשר** | **תפקיד** | **טלפון נייד** |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

\* ניתן להוסיף שורות ככל הנדרש, כל זמן שכל שורה כוללת את כל העמודות דלעיל.

נספח ב'

תצהיר בדבר התחייבות מציעים במכרז (הצהרה כללית)

אנו הח"מ \_\_\_\_\_\_\_\_\_\_\_\_\_\_\_\_\_\_\_\_\_\_\_ אשר מוסמכים לתת תצהיר זה בשם המציע, מצהירים בזאת כדלקמן:

* 1. **כשירות להתמודד במכרז**
     + 1. המציע קרא בעיון רב את מסמכי המכרז על כל פרקיו, נספחיו, תנאיו וחלקיו, לרבות כל ההבהרות שפורסמו על ידי המזמין, הוא הבין את כל האמור בהם ומסכים להם.
       2. המציע קרא בעיון רב את תנאי ההתקשרות עם הספק הזוכה, ובכלל זה את הסכם ההתקשרות על נספחיו, הוא הבין את האמור בהם ומסכים להם.
       3. המציע אינו מצוי בהליכי פשיטת רגל או פירוק ולא מתנהלות נגד המציע תביעות מהותיות, שעלולות לפגוע בתפקודו, ככל שיזכה במכרז.
       4. אין מניעה לפי כל דין להשתתפות המציע במכרז.
       5. אין בהגשת הצעה במכרז או בביצוע ההתקשרות נשוא המכרז על ידי המציע, כדי ליצור ניגוד עניינים, בין במישרין ובין בעקיפין, בין המציע לבין המזמין.
  2. **אי תיאום הצעות מכרז**
     + 1. הפרטים המופיעים בהצעה זו הוחלטו על ידי המציע באופן עצמאי, ללא התייעצות, הסדר או קשר עם מציע אחר.
       2. פרטי ההצעה לא הוצגו או יוצגו בפני כל אדם או תאגיד, אשר מציע הצעות במכרז זה.
       3. המציע לא היה מעורב בניסיון להניא מתחרה אחר מלהגיש הצעות במכרז זה ולא היה מעורב בדרך כלשהי בהצעה שהוגשה על ידי מציע אחר.
       4. המציע לא היה ולא מתכוון להיות מעורב בניסיון לגרום למתחרה אחר להגיש הצעה גבוהה או נמוכה יותר מהצעתו זו.
       5. המציע לא היה מעורב בניסיון לגרום למתחרה להגיש הצעה בלתי תחרותית, מכל סוג שהוא.
       6. הצעה זו מוגשת בתום לב.
  3. **עצמאות המציע**
     + 1. המציע אינו מחזיק או מוחזק על ידי מציע אחר במכרז (החזקה לעניין זה – החזקה במישרין או בעקיפין ב- 25% או יותר מאמצעי שליטה, כהגדרתו בחוק ניירות ערך, התשכ"ח-1968.
       2. גורם אחד אינו מחזיק ב- 25% יותר מאמצעי שליטה בו ובמציע נוסף במכרז.
       3. המציע אינו קבלן משנה של מציע אחר במכרז, בקשר עם ביצוע השירותים במכרז זה.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

שם חתימה תפקיד

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

שם חתימה תפקיד

חותמת תאגיד / עוסק מורשה

תאריך \_\_\_\_\_\_\_\_\_\_\_\_\_\_\_\_\_

נספח ג'

תצהיר בדבר היעדר קשרים עסקיים

אני הח"מ \_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_, לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

1. הנני נותן תצהיר זה בשם \_\_\_\_\_\_\_\_\_\_\_\_\_\_\_\_\_\_\_, שהוא המציע (להלן: **"המציע"**) המבקש להתקשר עם המזמין עורך מכרז מספר 35/05/22 למתן שירותי ייעוץ, תכנון ובקרת מדיה ללשכת הפרסום הממשלתית.
2. אני משמש כ\_\_\_\_\_\_\_\_\_\_\_\_\_\_ במציע ואני מצהיר כי הנני מוסמך לתת תצהיר זה בשם המציע.
3. הנני מצהיר כי המציע, ו/או חברת בת של המציע ו/או חברה קשורה למציע ו/או כל חברת-בת של חברה קשורה למציע, אינם קשורים בקשרים עסקיים עם חברת מדיה ו/או משרדי פרסום ו/או גורם המפעיל אמצעי תקשורת בישראל ו/או גופים אחרים באופן שיש בו כדי לגרום למצב של ניגוד עניינים.

לעניין מכרז זה:

**"חברה קשורה"** – חברה מסונפת וכן חברה, אשר חברה אחרת - שאינה חברה-אם שלה - השקיעה בה סכום השווה לעשרים וחמישה אחוזים או יותר מההון העצמי של החברה האחרת, בין במניות ובין בדרך אחרת, למעט הלוואה הניתנת בדרך העסקים הרגילה.

**"חברה מסונפת"** - חברה, אשר חברה אחרת - שאינה חברה-אם שלה - מחזיקה בעשרים וחמישה אחוזים או יותר מן הערך הנקוב של הון המניות המונפק שלה או מכוח ההצבעה בה, או רשאית למנות עשרים וחמישה אחוזים או יותר מהדירקטורים שלה.

**"חברה-בת"** - חברה אשר חברה אחרת מחזיקה בחמישים אחוזים או יותר מן הערך הנקוב של הון המניות המוצע שלה או מכוח ההצבעה שבה או רשאית למנות מחצית או יותר מהמנהלים או את המנהל הכללי שלה.

1. הנני מצהיר כי המציע אינו עוסק בקניית מדיה ו/או מכירת מדיה, בין בעבור עצמו ובין בעבור אחרים.
2. הנני מצהיר כי זהו שמי, זו חתימתי ותוכן תצהירי דלעיל אמת.

\_\_\_\_\_\_\_\_\_\_\_\_\_\_\_

המצהיר

אישור עורך הדין

אני הח"מ, \_\_\_\_\_\_\_\_\_\_\_\_\_\_\_\_, עו"ד, מאשר/ת כי ביום \_\_\_\_\_\_\_\_\_\_\_\_ הופיע/ה בפני במשרדי ברחוב \_\_\_\_\_\_\_\_\_\_\_ בישוב/עיר \_\_\_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_ שזיהה/תה עצמו/ה על ידי ת.ז. \_\_\_\_\_\_\_\_\_\_\_\_\_ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי ת/יהיה צפוי/ה לעונשים הקבועים בחוק אם לא ת/יעשה כן, חתם/ה בפני על התצהיר דלעיל בפני.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

תאריך חותמת ומספר רישיון עורך דין חתימת עוה"ד

נספח ד'

תצהיר בדבר היעדר הרשעות בגין העסקת עובדים זרים ושכר מינימום

אני הח"מ \_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

1. הנני נותן תצהיר זה בשם \_\_\_\_\_\_\_\_\_\_\_\_\_\_\_\_\_\_\_, שהוא המציע (להלן: "המציע") המבקש להתקשר עם עורך התקשרות מספר 35/05/22 למתן שירותי ייעוץ, תכנון ובקרת מדיה עבור לשכת הפרסום הממשלתית. אני מצהיר/ה כי הנני מוסמך/ת לתת תצהיר זה בשם המציע.
2. בתצהירי זה, משמעותו של המונח "בעל זיקה" כהגדרתו בחוק עסקאות גופים ציבוריים, התשל"ו-1976 (להלן: "חוק עסקאות גופים ציבוריים"). אני מאשר/ת כי הוסברה לי משמעותו של מונח זה וכי אני מבין/ה אותו.

משמעותו של המונח "עבירה" – עבירה לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1991 או לפי חוק שכר מינימום התשמ"ז-1987, ולעניין עסקאות לקבלת שירות כהגדרתו בסעיף 2 לחוק להגברת האכיפה של דיני העבודה, התשע"ב-2011, גם עבירה על הוראות החיקוקים המנויות בתוספת השלישית לאותו חוק.

המציע הינו תאגיד הרשום בישראל.

**(סמן X במשבצת המתאימה)**

* המציע ובעל זיקה אליו **לא הורשעו** ביותר משתי עבירות עד למועד האחרון להגשת ההצעות (להלן: **"מועד ההגשה"**) מטעם המציע, בהתקשרות מספר 35/05/22 למתן שירותי ייעוץ, תכנון ובקרת מדיה עבור לשכת הפרסום הממשלתית.
* המציע או בעל זיקה אליו **הורשעו** בפסק דין ביותר משתי עבירות **וחלפה שנה אחת** לפחות ממועד ההרשעה האחרונה ועד למועד ההגשה.
* המציע או בעל זיקה אליו **הורשעו** בפסק דין ביותר משתי עבירות **ולא חלפה שנה אחת** לפחות ממועד ההרשעה האחרונה ועד למועד ההגשה.

1. זה שמי, להלן חתימתי ותוכן תצהירי דלעיל אמת.

תאריך: \_\_\_\_\_\_\_\_\_\_\_\_\_\_\_\_\_ שם מלא: \_\_\_\_\_\_\_\_\_\_\_\_\_ חתימה וחותמת: \_\_\_\_\_\_\_\_\_\_\_

אישור עורך הדין

אני הח"מ, \_\_\_\_\_\_\_\_\_\_\_\_\_\_\_\_, עו"ד, מאשר/ת כי ביום \_\_\_\_\_\_\_\_\_\_\_\_ הופיע/ה בפני במשרדי ברחוב \_\_\_\_\_\_\_\_\_\_\_ בישוב/עיר \_\_\_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_ שזיהה/תה עצמו/ה על ידי ת.ז. \_\_\_\_\_\_\_\_\_\_\_\_\_, או המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי ת/יהיה צפוי/ה לעונשים הקבועים בחוק אם לא ת/יעשה כן, חתם/ה בפני על התצהיר דלעיל.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

תאריך מספר רישיון חתימה וחותמת

נספח ה'

תצהיר בדבר העסקת עובדים עם מוגבלות

אני הח"מ \_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

הנני נותן תצהיר זה בשם \_\_\_\_\_\_\_\_\_\_\_\_\_\_\_\_\_\_\_ שהוא המציע (להלן: "**המציע**") המבקש להתקשר עם עורך התקשרות מספר 35/05/22 למתן שירותי ייעוץ, תכנון ובקרת מדיה עבור לשכת הפרסום הממשלתית. אני מצהיר/ה כי הנני מוסמך/ת לתת תצהיר זה בשם המציע.

**(סמן × במשבצת המתאימה):**

* הוראות סעיף 9 לחוק שוויון זכויות לאנשים עם מוגבלות, התשנ"ח- 1998 **לא חלות** על המציע.
* הוראות סעיף 9 לחוק שוויון זכויות לאנשים עם מוגבלות, התשנ"ח-1998 **חלות** על המציע והוא מקיים אותן.

(במקרה שהוראות סעיף 9 לחוק שוויון זכויות לאנשים עם מוגבלות, תשנ"ח-1998 **חלות על המציע** נדרש לסמן × במשבצת המתאימה):

* המציע מעסיק פחות מ-100 עובדים.
* המציע מעסיק 100 עובדים או יותר.

(במקרה שהמציע מעסיק 100 עובדים או יותר נדרש לסמן × במשבצת המתאימה):

* המציע מתחייב כי ככל שיזכה במכרז, יפנה למנכ"ל משרד העבודה, והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות לאנשים עם מוגבלות, התשנ"ח-1998, ובמקרה הצורך – לשם קבלת הנחיות בקשר ליישומן.
* המציע התחייב בעבר לפנות למנכ"ל משרד העבודה, והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות לאנשים עם מוגבלות, התשנ"ח-1998, הוא פנה כאמור ואם קיבל הנחיות ליישום חובותיו **פעל ליישומן** (במקרה שהמציע התחייב בעבר לבצע פנייה זו ונעשתה עמו התקשרות שלגביה נתן התחייבות זו).

המציע מתחייב להעביר העתק מהתצהיר שמסר לפי פסקה זו למנכ"ל משרד העבודה, הרווחה והשירותים החברתיים, בתוך 30 ימים ממועד ההתקשרות.

שם מלא: \_\_\_\_\_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_

**אישור עורך הדין**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_, עו"ד מאשר/ת כי ביום \_\_\_\_\_\_\_\_\_\_\_\_ הופיע/ה בפני במשרדי אשר ברחוב \_\_\_\_\_\_\_\_\_\_\_\_ בישוב/עיר \_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_\_ שזיהה/תה עצמו/ה על ידי ת.ז. \_\_\_\_\_\_\_\_\_\_\_\_ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

תאריך חותמת ומספר רישיון חתימה

נספח ו'

מתודולוגיית עבודה

(תצורף לפי המפורט בסעיף ‎5י' ותיבחן לפי המפורט בסעיף ‎9ב' למכרז

נספח ז'

הצעת מחיר

**הצעת המחיר יחד עם נספח זה תוגש במעטפה נפרדת וסגורה, שתונח בתוך המעטפה הכללית.**

**אין לכלול העתק של הצעת המחיר במעטפת ההצעה, בין בעותק קשיח ובין בעותק אלקטרוני.**

**יובהר, כי במידה והצעת המחיר כאמור לא תוגש במעטפה נפרדת וסגורה, לרבות העתקי הצעת המחיר, או שהצעת המחיר מטעם המציע תופיע בצורה גלויה בכל דרך אחרת במסגרת ההצעה, עלול הדבר להוביל לפסילת ההצעה.**

**הצהרות כלליות:**

* 1. ידוע לי כי הצעת המחיר לעיל הינה בכפוף להוראות ההסכם, וכי ככל שקיימת סתירה בין הצעת מחיר זו לבין האמור בהסכם, הוראות ההסכם יגברו.
  2. ידוע לי כי הצעת המחיר המפורטת לעיל מגלמת את כל העלויות הכרוכות בשירותים המבוקשים במכרז. כמו כן ידוע לי כי למעט תשלום התמורה, לא אהיה זכאי לכל תשלום או הטבה אחרת בגין מתן השירותים, לרבות תשלומים בגין הוצאות טלפון, נסיעות, אש"ל וכיוצא באלה.
  3. ידוע לי כי לא תשולם לי התמורה באם לא סופקו השירותים בפועל, לשביעות רצונו המלאה של המזמין.
  4. ידוע לי כי ועדת המכרזים של המזמין תהא רשאית לפסול את הצעתי במידה ותיראה לה הפסדית ו/או גירעונית ו/או בלתי סבירה.
  5. הנני מצהיר בזאת כי כל הפרטים המופיעים במסמכי המכרז על כל נספחיו ידועים לי, ואני מקבלם במלואם ללא סייג, וכי הצעה זו מוצעת לאחר שבדקתי את כל התנאים הכרוכים במתן השירות ומצאתי אותם מתאימים וראויים, ואני מוותר בזאת על כל טענה של אי הבנה, פגם או אי התאמה אחרת.
  6. ידוע לי כי יהיה עלי להגיש בתום כל חודש חשבונית לתשלום, בצירוף דו"ח פירוט ביצוע השירותים בחודש שחלף וכי תנאי התשלום יהיו כדלקמן: חשבונית לתשלום תשולם בתנאי שוטף + 30 ממועד קבלתה במשרדי לפ"מ, או לחילופין לא יאוחר מ-45 ימים מהמועד שבו הומצאה החשבונית ללפ"מ, בכפוף להוראות חוק מוסר תשלומים לספקים, התשע"ז-2017 ו/או בהתאם להוראת החשב הכללי. תשלום התמורה יבוצע לאחר ניכוי מס כדין.
  7. ידוע לי כי אדרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתי, במסגרת פורטל הספקים הממשלתי, בשים לב להוראות התכ"ם והנחיות החשב הכללי הרלוונטיות, ואני מתחייב כי אחתום על חוזה שימוש בפורטל הספקים, כמפורט בהוראת התכ"ם מס' 7.12.5. לחילופין, אני מתחייב כי אמציא אישור כספק הרשום לפורטל הספקים. הנני מצהיר ומתחייב כי ידוע לי שאשא בכלל העלויות הכרוכות בהתחברות לפורטל הספקים הממשלתי.
  8. ידוע לי כי כללי התשלום המפורטים לעיל כפופים להוראות החשב הכללי במשרד האוצר, כפי שמתפרסמים מעת לעת.

**הצעת המחיר:**

התמורה **החודשית** המבוקשת עבור מתן שירותי ייעוץ, תכנון ובקרת מדיה, בהתאם לפירוט השירותים בסעיף ‎2 למכרז:

|  |  |  |
| --- | --- | --- |
| **במילים** | **במספרים** |  |
| שקלים חדשים\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ ₪ | **תמורה חודשית ללא מע"מ** |
| שקלים חדשים\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ ₪ | **תמורה חודשית כולל מע"מ** |

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

שם חתימה תפקיד

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

שם חתימה תפקיד

חותמת תאגיד תאריך \_\_\_\_\_\_\_\_\_\_\_\_\_\_\_\_\_

נספח ח'

הסכם התקשרות

**שנערך ונחתם בתל אביב ביום \_\_\_\_ בחודש \_\_\_\_\_ 2023**

**בין**:

ממשלת ישראל בשם מדינת ישראל

באמצעות לשכת הפרסום הממשלתית (לפ"מ), המיוצגת על ידי המורשים לחתום בשמה כדין

מרחוב אחד העם 9, תל-אביב 65251

(להלן: "**המזמין**")

**מצד אחד**

**לבין:**

\_\_\_\_\_\_\_\_\_\_\_ ח.פ. \_\_\_\_\_\_\_\_\_\_\_

מרח' \_\_\_\_\_\_\_\_\_\_\_\_\_\_\_, ב\_\_\_\_\_\_\_\_

על ידי מורשי החתימה שלה:

\_\_\_\_\_\_\_\_\_ ת.ז. \_\_\_\_\_\_\_\_\_\_\_

\_\_\_\_\_\_\_\_\_ ת.ז. \_\_\_\_\_\_\_\_\_\_\_

(להלן: **"הספק"**)

**מצד שני**

**הואיל:** והמזמין פרסם מכרז פומבי מס' 35/05/22 המהווה חלק בלתי נפרד מהסכם זה (להלן: "**המכרז**"); מסמכי המכרז מצ"ב **כנספח א'** להסכם זה.

**והואיל**: והספק הגיש את הצעתו למכרז (להלן: "**ההצעה**") המצורפת **כנספח ב'** להסכם זה;

**והואיל**: והצעת הספק נבחרה כזוכה במכרז לפי החלטת ועדת המכרזים של המזמין;

**והואיל**: והספק מצהיר כי הינו בעל הידע והניסיון הדרושים לביצוע השירותים נשוא המכרז והסכם זה, וכי הוא מעוניין באספקת השירותים למזמין בהתאם לתנאי המכרז ולהסכם זה;

**לפיכך הוצהר, הותנה והוסכם בין הצדדים כדלקמן:**

# פרשנות ונספחים

## המבוא להסכם זה והנספחים הצרופים לו מהווים חלק בלתי נפרד ממנו.

## מונחים המופיעים בהסכם זה ובהצעת הספק יפורשו בהתאם למשמעות הנתונה להם בהסכם זה ובכל מקרה של סתירה בין הצעת הספק והסכם זה יחולו הוראות הסכם זה.

## פרשנות ההסכם תיעשה באופן המקיים את הדרישות המפורשות והמשתמעות של המכרז בצורה המלאה ביותר.

## כותרות הסעיפים בהסכם זה משמשות לצרכי נוחיות בלבד ואין לעשות בהן שימוש לצורך פרשנות התניות בהסכם.

## האמור ביחיד גם ברבים משמע וההיפך, האמור בלשון זכר גם בלשון נקבה משמע וההיפך.

# הגדרות

בהסכם זה תהיה למונחים הבאים המשמעות המופיעה לצידם:

**"השירותים"-** שירותי ייעוץ, תכנון ובקרת מדיה עבור לשכת הפרסום הממשלתית, בהתאם למפורט במכרז פומבי מס' 35/05/22אשר פרסם המזמין וכל שירות הנלווה לכך, בהתאם למפורט במסמכי המכרז ובהסכם זה, ובפרט האמור בסעיף ‎2 למכרז.

**"מידע"-** כל מידע (Information), ידע (Know-How), ידיעה, מסמך, תכתובת, תוכנית, נתון, מודל, חוות דעת, מסקנה וכל דבר אחר כיוצ"ב הקשור ו/או הנוגע למתן השירותים, בין בכתב ובין בע"פ ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת, הקשורים ו/או הנוגעים למתן השירותים.

**"סודות מקצועיים"-** כל מידע אשר יגיע לידי הספק ו/או מי מטעמו בקשר למתן השירותים, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר ימסר ע"י המזמין ו/או כל גורם אחר ו/או מי מטעמו.

# מתן השירותים

## הסכם זה הינו למתן השירותים עבור המזמין כמפורט במסמכי המכרז ובהסכם זה ולתקופה של שנה, דהיינו החל מיום \_\_\_\_\_\_\_ ועד ליום \_\_\_\_\_\_\_\_\_[ימולא על ידי המזמין].

## למזמין תהא זכות ברירה (אופציה) להאריך ו/או להרחיב את ההתקשרות, לפי שיקול דעתו הבלעדי ובהתאם לצרכי המזמין, בתנאי המכרז לרבות נספחיו, ובכפוף לקיום תקציב, בתקופות נוספות בנות עד שנה כל אחת, ובאופן שסך כל תקופת ההתקשרות לא יעלה על חמש שנים.

## המזמין יהיה רשאי, לפי שיקול דעתו הבלעדי ובהודעה בכתב 30 יום מראש, להפסיק את ההתקשרות בכל עת או לצמצם את היקף השירותים, מכל סיבה שהיא.

## הספק מתחייב להיערך לתחילת מתן השירות באופן מיידי ממועד קבלת ההודעה על הזכייה והעברת הסכם זה כשהוא חתום.

## הספק מתחייב ליתן את השירותים לשביעות רצונו של המזמין, בהתאם למפורט במסמכי המכרז, בהתאם להצעתו והפירוט הנלווה אליה.

## השירותים האמורים בהסכם זה דורשים רמה גבוהה של מומחיות ומקצועיות, ולפיכך הספק אחראי באופן בלעדי לרמתם ולתוכנם של השירותים האמורים בהסכם זה.

## אופן ביצוע השירותים

## כמפורט בסעיף ‎2 למכרז.

# הצהרות והתחייבויות הספק

הספק מצהיר ומתחייב בזאת כדלקמן:

## כי קיבל הסבר מפורט לגבי דרישות המזמין, אשר לשם עמידה בהן נשכרו שירותיו ויש ביכולתו לקיימן, כי יספק את השירותים במועדים אשר ייקבעו על ידי המזמין וכי יעביר לאישור המזמין כל חומר ו/או טיוטה בהתאם לדרישת המזמין.

## כי הוא קרא את כל תנאי המכרז ודרישותיו, הבין אותם, והוא מתחייב להעניק את השירותים, על כל חלקיהם ובהתאם לתנאים ולדרישות המפורטים במסמכי המכרז ובהסכם זה, בדייקנות, ביעילות, במומחיות ובמיומנות, לשביעות רצון המזמין ובמועדים אשר ייקבעו על ידי המזמין, הכל בכפוף להוראות הסכם זה.

## כי ישתף פעולה עם המזמין בכל הקשור למילוי התחייבויותיו על פי הוראות הסכם זה ויעמוד לרשות המזמין באופן שוטף וברמת זמינות גבוהה, וזאת בהתאם לצרכי המזמין, ובכלל זה ישתתף בדיונים ו/או בפורומים שונים עם נציגי המזמין, ככל שיהיה צורך בכך, לרבות לשם דיווח על התקדמות העבודה ו/או תוצריה ו/או ממצאיה, הכל בהתאם למפורט במכרז ובהסכם זה.

## כי לא היתה בפניו כל מניעה או הגבלה לעניין הגשת ההצעה למזמין במסגרת המכרז ו/או לעניין תוכן ההצעה, כולה או חלקה ו/או לעצם ההתקשרות עם המזמין על פי המכרז, וכי כל הפרטים שמסר למזמין בהצעתו למכרז הינם מלאים ונכונים.

## כי הינו בעל כל הרישיונות, הרישויים, התקנים, האישורים וההיתרים הנדרשים לשם ביצוע השירותים, בין אם נדרשו בהתאם לתנאי המכרז ובין אם לאו, וכי הוא מתחייב כי כל האישורים האמורים ימשיכו להיות בתוקף בכל זמן נתון במהלך תקופת ההסכם ו/או ביצוע השירותים.

## כי עומדים לרשותו, בכל עת, כל הציוד והאמצעים הדרושים לצורך מתן השירותים בהתאם להסכם זה, וכי הוא מתחייב לעשות שימוש אך ורק בתוכנות מקוריות לצורך ביצוע השירותים נשוא המכרז.

## כי הינו בעל הניסיון הנדרש במתן השירותים נשוא המכרז, וברשותו כוח אדם מקצועי ומיומן בהיקף נאות המאפשר לו ליתן את השירותים ולמלא אחר התחייבויותיו בהסכם זה.

## כי ימנה איש קשר לצורך הסכם זה, אשר יהיה בעלי החברה או עובד המועסק על ידי החברה במסגרת יחסי עובד-מעסיק, ויידרש להיות זמין לפניות המזמין לביצוע עבודה לפי הסכם זה, לעתים אף מחוץ לשעות העבודה המקובלות.

## כי הינו מתחייב לבצע את השירותים באמצעות כח אדם כשיר, איכותי ומיומן בביצוע השירותים.

## כי ידוע לו שהמזמין רשאי לדרוש להחליף את חברי הצוות בכח אדם חלופי ברמה הנדרשת, לפי שיקול דעתו הבלעדי. הספק מתחייב להחליף כל חבר צוות שידרוש המזמין להחליף, מבלי שהמזמין יידרש ליתן נימוקים לדרישתו כאמור.

## כי הינו מתחייב שבכל מקרה בו נבצר מחבר צוות לבצע את העבודה מחמת מחלה, חופשה, שירות מילואים או מכל סיבה אחרת, יחליף אותו בכח אדם אחר בעל כישורים מתאימים ובאותה רמה מקצועית, בכפוף לאישור המזמין.

## כי ידוע לו שאינו רשאי להחליף ביוזמתו את חברי הצוות ללא קבלת אישור המזמין בכתב ומראש.

## כי הוא משלם לעובדיו שכר שאינו נופל משכר המינימום ומקיים הוראות הסכם קיבוצי ו/או צו הרחבה שחל על עובדיו, ככל שחל.

## כי ידוע לו ומוסכם עליו כי המזמין יהיה רשאי, בכל עת, להתקשר עם ספק לביצוע שירותים מן הסוג המפורט במכרז שלא על פי המכרז או הסכם זה, לפי שיקול דעתו הבלעדי, בין על ידי פרסום מכרז חדש ובין בפטור מחובת מכרז לפי כל דין, באופן שיעניק את מירב היתרונות למזמין בנסיבות העניין.

## כי ידוע לו כי אין בזכייתו במכרז ו/או בהסכם זה כדי לפגוע בכוחן של התקשרויות קיימות של המזמין עם ספקים במועד חתימת ההסכם, ככל שישנן.

## כי יודיע למזמין מיד, בע"פ ובדוא"ל, ולכל המאוחר תוך 24 שעות, על כל שינוי במעמדו החוקי ו/או על כל מקרה בו אין באפשרותו להעניק את השירותים ו/או על כל אפשרות מסתברת כי לא יוכל לעמוד בהתחייבויותיו על פי הסכם זה, כולן או מקצתן, מכל סיבה שהיא ו/או על כל עניין אחר שיש בו כדי להשפיע על מתן השירותים.

## כי בתום תקופת ההתקשרות או מיד עם דרישה ראשונה של המזמין בכתב, יעביר לידי המזמין ו/או מי מטעמו את כל החומרים הנמצאים ברשותו, כאשר העברת החומרים לידי המזמין תהא באחריותו ועל חשבונו.

## כי תוצרי השירותים על כל מרכיביהם ותכניהם יהיו בבעלות בלעדית של ממשלת ישראל. היה ותוצרי עבודתו של הספק יכללו זכויות שימוש של צד שלישי, מתחייב הספק לדאוג להעברת (הסדרת) זכויות אלה לממשלת ישראל בלי צורך להחתים את ממשלת ישראל או מי מטעמה על חוזה או הסכם מעבר לחוזה שבין המזמין לבין הספק או להעברה (הסדרה) מלאה של זכויות השימוש בכל הרכיבים הנלווים, לממשלת ישראל.

## כי לא ישתמש ברשתות המחשוב, הטלפונים ושירותים מנהליים אחרים של המזמין, לא יבצע עבודתו ממשרדי המזמין, לא יהיה ממונה על עובדים של המזמין ולא ייצג את המזמין כלפי גורמי חוץ.

## כי בעבור מתן השירותים, יקבל מאת המזמין תמורה בהתאם להצעת המחיר שהגיש למכרז, וכי לא תשולם לו כל תוספת שהיא עבור הוצאות הכרוכות ו/או נלוות לביצוע השירותים.

## כי ידוע לו שיידרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"ם והנחיות החשב הכללי הרלוונטיות, ומתחייב כי יחתום על חוזה שימוש בפורטל הספקים, כמפורט בהוראת התכ"ם מס' 7.12.5. לחילופין, מתחייב הספק כי ימציא אישור כספק הרשום לפורטל הספקים. הספק מצהיר ומתחייב כי ידוע לו שיישא בכלל העלויות הכרוכות בהתחברות לפורטל הספקים הממשלתי.

## כי אין בהתקשרות על פי הסכם זה פגיעה בכל זכות יוצרים, סוד מסחרי, זכות קניין כלשהי, לרבות כל זכות לקניין רוחני וכי לא הוגשה נגדו תביעה כלשהי על הפרת זכויות כאמור.

# סודיות

## הספק מצהיר בזאת כי ידוע לו שכל המידע מכל מין וסוג שהוא, אשר יתקבל אצלו ו/או אצל מי מטעמו במהלך מתן השירותים, הינו סודי ובעל רגישות, ואין להעבירו לכל גורם אחר מלבד המזמין ו/או גורם עליו הורה המזמין.

## הספק מצהיר שידוע לו שכל מידע שיתקבל אצלו במהלך מתן השירותים הינו בגדר סודות מקצועיים.

## הספק מתחייב לשמור את המידע ו/או הסודות המקצועיים בסודיות מוחלטת ולא לעשות בהם כל שימוש. למען הסר ספק, ומבלי לפגוע בכלליות האמור לעיל, הספק מתחייב לא לפרסם, להעביר, להודיע, למסור או להביא לידיעת כל אדם את המידע ו/או הסודות המקצועיים.

## הספק לא יעביר לכל גורם אחר שבו או עמו הוא קשור שלא לצורך מתן השירותים, כל מידע שהוא הנוגע לשירותים, במהלך תקופת ההסכם ולאחריה, אלא אם כן ניתן לכך אישורו המוקדם של המזמין בכתב ובתנאים כפי שייקבעו על ידו.

## הספק מתחייב לדאוג לכך שכל מי מטעמו אשר יטול חלק במתן השירותים, לרבות בעלי תפקידים ו/או קבלני משנה מטעמו (ככל שהותר לו להעסיק קבלני משנה לפי תנאי המכרז והסכם זה), יחתום על התחייבות לשמירת סודיות והיעדר ניגוד עניינים בנוסח המצורף להסכם זה. התחייבות כאמור לשמירת סודיות והיעדר ניגוד עניינים מצורפת כנספח להסכם זה ומהווה חלק בלתי נפרד ממנו.

## הספק מתחייב לחתום על התחייבות לשמירת סודיות ללא הסתייגות ומתחייב בזאת כי כל הישיבות/פגישות בהן ייטול חלק וכן כל הממצאים והנתונים הנוגעים לשירות שיינתן על ידו, לרבות תוצרי עבודתו, יישמרו בסוד לאורך תקופת ההתקשרות ולאחריה, אלא אם כן התקבל אישור מראש ובכתב של המזמין להעברת הממצאים ו/או הנתונים כאמור.

## הספק מצהיר כי ידוע לו שאי מילוי התחייבויותיו על פי סעיף זה מהוות עבירה לפי פרק ז' (ביטחון המדינה, יחסי חוץ וסודות רשמיים) לחוק העונשין, תשל"ז - 1977.

## הספק מצהיר כי ידוע לו כי פרטים מההסכם ומאופן מימושו יפורסמו ב[אתר חופש המידע הממשלתי](https://foi.gov.il/), בהתאם ל[נוהל פרסום התקשרויות](https://www.gov.il/he/departments/policies/regulation-10), ובמקרים הרלוונטיים, גם לפי [החלטת ממשלה בנושא ''פרסום היתרים ומסמכי התקשרות בין רשויות המדינה לגופים פרטיים'', מס' 1116](https://www.gov.il/he/departments/policies/2013_des1116) מיום 29.12.2013.

# ניגוד עניינים

## הספק מצהיר ומתחייב שאין ולא יהיה לו, במהלך תקופת ההתקשרות בין הצדדים ולאחריה, ניגוד עניינים מכל מין וסוג שהוא, בתחום השירותים לפי הסכם זה.

## על הספק להודיע למזמין באופן מיידי על כל נתון או מצב שבשלם הוא ו/או מי מטעמו עלולים להימצא במצב של ניגוד עניינים, מיד עם היוודע לו הנתון או המצב האמורים.

## אם לדעת המזמין נתון הספק ו/או מי מטעמו, בכל שלב של ביצוע ההסכם, במצב בו הוא נמצא או עלול להימצא בניגוד עניינים, רשאי המזמין להורות על הפסקת עבודתו של הספק ועל סיום ההתקשרות עם הספק, מטעם זה בלבד.

# מערכת היחסים בין הצדדים

## מוצהר ומוסכם כי מערכת היחסים בין הצדדים להסכם זה הינה של מזמין וספק, וכי בין הצדדים לא מתקיימת ולא תתקיים, כתוצאה ממתן השירותים, מערכת יחסים של עובד-מעסיק, ועל בסיס הצהרה זו נקבעה התמורה.

## מובהר בזאת כי אין לראות בכל זכות הניתנת למזמין או לגורם ממשלתי אחר על פי הסכם זה להורות, לפקח או להדריך את הספק כדי ליצור יחסים של עובד-מעסיק בין המזמין ו/או אותו גורם לבין הספק או מי מטעמו.

## מוצהר ומוסכם כי לספק או למי מטעמו לא יהיו זכויות של עובד, וכי למעט תשלום התמורה, הוא לא יהיה זכאי לכל תשלום ו/או הטבה אחרת בגין מתן השירותים ו/או ביטול הסכם זה ו/או סיומו ו/או הפסקת מתן השירותים על פיו, מכל סיבה שהיא. אין באמור לעיל כדי לגרוע מזכותו של הספק לתמורה בגין העבודה שיבצע עד לסיום תקופת ההסכם.

## הספק מתחייב לשלם לעובדיו תשלומים סוציאליים כנדרש עפ"י דין, וכן שכר שאינו נופל משכר מינימום על פי דין.

## הספק מצהיר כי הינו המעסיק של העובדים המועסקים על ידו והוא בלבד נושא באחריות כלפיהם ובכל החובות המוטלות על מעסיק על פי חוק ו/או ההסכמים הקיבוציים ו/או צווי ההרחבה ועפ"י כל דין, החלים על העובדים שבתחום עיסוקו, לרבות קנסות ו/או אגרות.

## למען הסר ספק יובהר כי הספק יהיה אחראי בלעדית לכל תשלום, זכות, נזק או פיצוי המגיעים על פי כל דין לעובדיו של הספק או לקבלני משנה מטעמו (ככל שהותר לו להעסיק קבלני משנה לפי תנאי המכרז והסכם זה), והוא פוטר מראש את המזמין ו/או המשרד מכל אחריות שהיא לתשלום לעובדיו ולקבלני המשנה מטעמו. הספק מתחייב לפצות את המזמין בגין כל הוצאה, תשלום או נזק שייגרמו לו או למשרד בגין דרישה, תביעה או טענה מכל צד ג' שהוא לרבות עובדיו או קבלני המשנה מטעמו, בגין מתן השירותים על פי הסכם זה.

## ככל שלמרות האמור לעיל, ערכאה שיפוטית או מינהלית מצאה כי המזמין נושא באחריות ישירה כלפי הספק, עובדיו או קבלני משנה שלו, כאילו הוא מעסיקם, ישפה הספק את המזמין עבור כל תשלום בו הוא חויב וחורג מהתמורה המגיע לו לפי הסכם זה. בכלל זה יישא הספק בתשלומי הוצאות משפט ושכר טרחת עורך דין בהם נשא המזמין.

## המזמין רשאי להורות בכל עת לספק על החלפת מי מעובדיו בעובד אחר, בהתאם לשיקול דעתו הבלעדי. אין בהוראה זו כדי ליצור עילת תביעה כלשהי כנגד המזמין והספק מתחייב לפעול בהתאם, והכל בכל הקשור למתן השירות נשוא הסכם זה.

## הספק לא יעסיק עובדים זרים, למעט עובדים זרים שפרק ו' לחוק יישום ההסכם בדבר רצועת עזה ואזור יריחו (הסדרים כלכליים והוראות שונות) (תיקוני חקיקה) חל עליהם, ולמעט "מומחה חוץ", כהגדרתו של מונח זה בתקנה 1 לתקנות מס הכנסה (ניכוי הוצאות שהייה לתושבי חוץ), התשל"ט – 1979.

# קניין רוחני

## מוצהר ומוסכם כי מדינת ישראל ו/או לשכת הפרסום הממשלתית היא הבעלים הראשון של כל זכויות היוצרים בכל תוצרי השירותים על פי הסכם זה, לפי הוראות סעיף 36 לחוק זכות יוצרים, התשס"ח-2007 (להלן: "חוק זכות יוצרים"), לרבות בסקיצות, ניירות עבודה, תוצרים מוגמרים ו/או חלקיים וכן כל חומר גלם שייוצר במהלך מתן השירותים (להלן: "תוצרי השירותים").

## מבלי לגרוע מן האמור לעיל ולמען הסר ספק מוסכם ומובהר בזאת כי כל זכויות הקניין הרוחני בתוצרי השירותים של עבודת הספק ו/או המועסקים על ידו ו/או מטעמו יהיו בבעלות מלאה ובלעדית של מדינת ישראל ושלה בלבד, ללא הגבלת זמן, והיא תהא רשאית לנהוג בהם כמנהג בעלים ולבצע בהם כל שימוש שתראה לנכון, בתוך תקופת ההתקשרות ולאחריה, לרבות ביצוע שינויים והכנסת תוספות, השלמות, עריכה מחדש, פרסום והעברתם לאחר, בתמורה או שלא בתמורה, ולא ייראו בפעולות אלו כסילוף, פגימה או פעולה פוגענית ביצירה.

## מבלי לגרוע מן האמור לעיל, ולמען הזהירות בלבד, מובהר בזאת ומוסכם כי חתימת הספק על הסכם זה כמוה כוויתור על כל זכויות היוצרים וזכויות מתחום הקניין הרוחני לרבות זכותו המוסרית לפי סעיף 46 לחוק זכות יוצרים, וכן כמוה כמתן אישור לכל שימוש שתעשה לשכת הפרסום הממשלתית בתוצרי השירותים כאמור, ללא הגבלת זמן.

## למען הסר ספק, ומבלי לגרוע מהתחייבויותיו בהתאם להסכם זה, הספק מתחייב בזה לעגן את זכויות לשכת הפרסום הממשלתית בהתאם לסעיף זה בכל התקשרות שלו עם עובדיו, קבלני המשנה ו/או עם מי שפועל מטעמו במסגרת ביצוע התחייבויותיו על פי הסכם זה, לפיו הם מוותרים על כל זכויות היוצרים וזכויות מתחום הקניין הרוחני, לרבות זכות מוסרית לפי סעיף 46 לחוק זכות יוצרים בכל תוצרי השירותים, לרבות הזכות לבצע שינויים בתוצרי השירותים ולהפיץ את תוצרי השירותים הכוללים שינויים כאמור או עותקים מהם.

## מוצהר ומוסכם כי לפ"מ איננה מחויבת ו/או נוהגת לתת קרדיט לספק ו/או למי מטעמו בכל דרך שהיא.

## הספק ו/או מי מטעמו לא יהיו רשאים לעשות בתוצרי השירותים כל שימוש, אלא במסגרת ולצורך קיום התחייבויותיהם על פי הסכם זה ו/או באישור מראש ובכתב מאת לפ"מ. מבלי לגרוע מן האמור לעיל, מתחייב הספק כי במקרה בו יעשה שימוש כדין, בכל חלק מתוצרי השירותים, יציין הספק את העובדה כי אותו תוצר הוכן עבור לשכת הפרסום הממשלתית.

## מוצהר ומוסכם כי אין במתן השירותים כדי ליצור שיתוף כלשהו בין לפ"מ לבין הספק, ובכלל זה שיתוף בתוצרי השירותים. תוצרי השירותים יהפכו מיד עם ייצורם לקניין הבלעדי של המדינה.

## הספק יהא אחראי להבטיח את בעלות המדינה ו/או לפ"מ כאמור בסעיף 8.1 לעיל, לרבות רכישת זכויות קניין רוחני אשר שייכות לצד שלישי כלשהו, ככל הנדרש, נקיות מכל שיעבוד או משכון או זכויות צד שלישי וכיוצא בזה, וביצוע כל פעולה נוספת הדרושה לשם כך.

## הספק מצהיר ומתחייב כי בביצוע התחייבויותיו לפי הסכם זה הוא לא יפר זכויות קניין רוחני של צד ג' כלשהו. מבלי לגרוע מכלליות האמור, מובהר כי במידה ותוגש תביעה כנגד מדינת ישראל ו/או לשכת הפרסום הממשלתית ו/או באם יתקבל מכתב התראה לפני נקיטת הליכים משפטיים בטענה כי תוצרי השירותים על פי הסכם זה, בהם תעשה המדינה שימוש, כולם או חלקם, מפרים זכויות קניין רוחני, יפצה וישפה הספק את המדינה עם דרישתה הראשונה, בגין כל סכום שתחויב בו בגין תביעה ו/או פשרה כאמור.

## הספק בלבד יישא באחריות בכל מקרה שבו תתעורר טענה של צד ג' בדבר הפרת זכויות יוצרים הקשורים בתוצרי השירותים, בין היתר בגין שימוש בתמונות ממאגרי תמונות שלא במסגרת מנוי לפ"מ ו/או שלא בהתאם לתנאי השימוש במאגר התמונות.

## הספק ימסור לידי המזמין את כל ההעתקים מכל חומר שיוכן על ידו ו/או על ידי עובדיו ו/או על ידי מי מטעמו, או שקיבל לידיו במסגרת ביצוע הסכם זה, וזאת בטרם התשלום הסופי של התמורה. "חומר" – לרבות כל תוצרי העבודה.

## זכויות בסיום ההתקשרות – הספק מתחייב כי בסיומה של ההתקשרות לא יתקיים בפני המזמין כל מחסום או מכשול אשר יש בו למנוע או להקשות על העברת כל חומר בקשר עם מתן השירותים, באופן ישים, לידי המזמין ו/או הגוף אשר עמו יתקשר המזמין.

## האמור בסעיף זה בכללותו גובר על האמור בכל מסמך אחר, קיים או עתידי, לרבות כל הזמנת עבודה, הצעת מחיר, קבלה, חשבונית, מכתב, דוא"ל וכיוב', אלא אם כן המסמך האחר יציין במפורש שההוראה הנוגדת במסמך האחר נקבעה כדי להוות שינוי של הסכם זה, ובתנאי שהצהרה זו תיחתם על ידי מורשי החתימה מטעם לפ"מ.

# אחריות

## הספק יישא באחריות בגין אובדן או נזק מכל סוג שהוא, שייגרם למזמין, לעובדיו וכל מי מטעמו וכן לכל גוף, אדם או צדדים שלישיים כלשהם, עקב מעשה או מחדל של הספק, עובדיו, שלוחיו, קבלני משנה שלו (ככל שהותר לו להעסיק קבלני משנה לפי תנאי המכרז והסכם זה) או כל מי שבא מכוחו או מטעמו, במסגרת ביצוע הסכם זה.

## המזמין, הבאים מכוחו או המועסקים על ידו לא יישאו באחריות ולא יישאו בשום תשלום, הוצאה, אובדן או נזק, בגין נזק מכל סוג שהוא שייגרם לספק, לבאים מכוחו או למועסקים על ידו. האמור לא יחול ביחס לנזק שנגרם בזדון.

## לא יהיה בסיומו של הסכם זה כדי לגרוע מאחריות הספק לגבי נזקים שעילת התביעה בגינם נובעת מהסכם זה או מאספקת השירותים על פיו או קשורה אליהם.

## הספק מתחייב לשלם ולשפות את המזמין באופן מלא, ככל שיחויב המזמין לשלם כל סכום בגין חיוב שעל פי הסכם זה חב בו הספק, בין אם הוא נובע מתביעתו של עובד של הספק או מי מטעמו של הספק (לרבות קבלני משנה, ככל שהותר לו להעסיק קבלני משנה לפי תנאי המכרז והסכם זה) או עובד של המזמין או צד שלישי או של מבטח או מכל מקור אחר.

## המזמין יודיע לספק על כל תביעה או דרישה על פי סעיף זה בהקדם האפשרי לאחר קבלתה, ויאפשר לו להתגונן מפניה.

# קיזוז ועכבון

## המזמין רשאי לקזז ו/או לעכב ברשותו תשלומים אשר יגיעו לספק, במלואם או בחלקם, כנגד סכומים אשר יגיעו למזמין מאת הספק.

## בכל מקרה של גרימת נזק או אובדן למזמין על ידי הספק או עובד הספק ו/או מי מטעמו, בין במישרין או בעקיפין, תהיה למזמין זכות לעכב ו/או לקזז מתוך הכספים שיגיעו לספק את כל הסכומים שהמזמין עלול לשאת בהם במקרה כזה, לפי שיקול דעתו של המזמין.

## הספק מוותר בזאת על כל זכות קיזוז וזכות עיכבון כלפי המזמין. למען הסר ספק מובהר כי הספק לא יהיה רשאי לעכב תחת ידו חומר כאמור גם במידה שיגיעו לו, לטענתו, תשלומים מאת המזמין.

# ערבות ביצוע

## תחילת ההתקשרות מותנית בהמצאת הסכם זה כשהוא חתום ע"י הזוכה בצירוף ערבות אוטונומית מקורית לביצוע לטובת המזמין, בשיעור של 5% מהיקף ההתקשרות השנתי (כפי שייקבע בהצעת המחיר הזוכה), בנוסח המצורף כנספח ג' להסכם זה, וזאת לתקופה שממועד החתימה על ההסכם ועד 30 יום מתום תקופת ההתקשרות. יובהר כי ועדת המכרזים רשאית לדרוש ערבות בהיקף נמוך מ-5%. עוד יובהר כי במידה והמזמין יחליט להאריך את תקופת ההתקשרות, יידרש הזוכה להאריך את תוקף הערבות או לספק ערבות חדשה, בהתאם לדרישת המזמין.

## הערבות שתוגש תהיה ערבות דיגיטלית בלבד. ערבות דיגיטלית היא קובץ דיגיטלי המונפק על ידי בנק או חברת ביטוח ומועבר באופן דיגיטלי למערכות המשרד, כאשר המשרד יכול להעביר בקשות ודרישות בעניינה למנפיק הערבות באופן דיגיטלי. הכל כמפורט בהוראת התכ"מ שמספרה 14.4.1.

## המזמין יהא רשאי לחלט את הערבות לפי שיקול דעתו הבלעדי, בכל מקרה בו לא עמד הספק הזוכה בהתחייבויותיו בהתאם להסכם ההתקשרות או בהתאם לתנאי המכרז, וזאת מבלי לפגוע בזכויות המזמין לכל סעד אחר, כדין.

## הזוכה במכרז יתחייב להאריך או לחדש את הערבות במידה וההסכם יוארך, וזאת למשך תקופת ההארכה וכן למשך 30 יום לאחר סיומה, מיד עם דרישת המזמין.

# הפרת הסכם ותרופות

## הפר הספק את ההסכם הפרה יסודית, רשאי המזמין, לפי שיקול דעתו, להפסיק מיידית את ההתקשרות עם הספק או כל חלק ממנה ללא התראה נוספת ולבטל את ההסכם, וזאת מבלי לגרוע מזכות המזמין לסעד או פיצוי כאמור במכרז, בהסכם או על פי כל דין.

## הפרת הסעיפים הבאים בהסכם תיחשב כהפרה יסודית: 3, 4, 5, 6, 7, 8, 9, 10, 12, 13, 14, 15.

## מבלי לגרוע מן האמור לעיל, המזמין רשאי לפי שיקול דעתו הבלעדי והמוחלט להפסיק את מתן השירותים לאלתר ולבצע את השירותים בעצמו ו/או באמצעות אחרים, וזאת על חשבון הספק, באמצעות הפחתת התמורה, ומבלי לפגוע בזכויות המזמין לפיצוי ו/או שיפוי ו/או זכויות אחרות העומדות למזמין על פי הסכם זה ועל פי דין.

## כמו כן, המזמין יהא זכאי לתרופות בכל מקרה שהספק לא יעמוד בהתחייבויותיו על פי הסכם זה ו/או על פי מסמכי המכרז מכל סיבה שהיא ויהיה זכאי לכל סעד ותרופה משפטית על פי חוק החוזים (תרופות בשל הפרת חוזה), התשל"א – 1970 ועל פי הדין.

## עוד מובהר כי המזמים רשאי לחלט את ערבות הביצוע כמפורט בסעיף ‎11.3 לעיל.

## התרופות המוענקות למזמין הן מצטברות אחת לשנייה ואין בהסכם זה כדי לשלול את זכותו של המזמין לקיזוז, פיצוי, שיפוי או כל סעד נוסף מכח דין והסכם.

# ביטוח

## הספק מתחייב לערוך ולקיים ביטוחים הולמים ביחס לשירותים / עבודות אותם הוא מספק / מבצע עבור מדינת ישראל ו/או לשכת הפרסום הממשלתית (להלן ביחד: "המזמין"), ככל שנהוגים בתחום פעילותו (לדוגמה: ביטוח חבות מעבידים, ביטוח אחריות כלפי צד שלישי, ביטוח אחריות מקצועית, ביטוח חבות מוצר, ביטוח עבודות קבלניות, ביטוח משולב אחריות מקצועית / מוצר, ביטוחי כלי רכב, ביטוח צמ"ה, ביטוח רכוש, ביטוח סחורה בהעברה, ביטוח נאמנות, או כל ביטוח אחר, לפי העניין), בגבולות אחריות סבירים בהתאם לאופיים והיקפם של השירותים המבוצעים על ידו. ככל ויועסקו על ידי הספק קבלני משנה, עליו לוודא שביטוחיו כוללים כיסוי לאחריותו בגינם, וכן לדרוש מהם לערוך ביטוחים לכיסוי אחריותם הישירה, כנדרש בסעיף זה, או לוודא כי ביטוחיו יכללו כיסוי לפעילותם ולאחריותם הישירה.

## הספק יוודא כי בכל ביטוחיו, המתייחסים לשירותים נשוא ההתקשרות (למעט ביטוח מסוג עבודות קבלניות / הקמה), המזמין יתווסף כמבוטח נוסף, בכפוף להרחבת שיפוי כלפי המזמין כמקובל באותו סוג ביטוח.

## הספק יוודא כי בכל ביטוחיו, המתייחסים לשירותים נשוא ההתקשרות, ייכלל סעיף ויתור על זכות התחלוף / השיבוב כלפי המזמין ועובדיו (ויתור כאמור לא יחול בגין נזק בזדון).

## המזמין שומר לעצמו את הזכות לקבל מהספק אישור על קיום ביטוח או העתקי פוליסות, מעת לעת ולפי דרישה.

## אי עמידה בתנאי סעיף זה מהווה הפרה של הסכם זה.

# ביטוח לאומי, ביטוח בריאות ותשלומים סוציאליים

## הספק מצהיר שהינו קבלן עצמאי והוא משלם כדין כעצמאי מס הכנסה ודמי ביטוח לאומי וביטוח בריאות החלים עליו.

## הספק מצהיר כי הוא הצהיר כחוק על העסקת עובדיו לפי חוק הביטוח הלאומי (נוסח משולב), התשנ"ה–1995 ותקנותיו, ו/או על פי כל דין, והוא מתחייב בזאת להמציא למזמין, אם יידרש לכך על ידו, אישור מהמוסד לביטוח לאומי על רישום עובדיו כאמור.

## הספק מתחייב לשלם בעצמו ועל חשבונו למוסד לביטוח לאומי את דמי הביטוח הלאומי וביטוח בריאות, וכן כל תשלום מחויב על פי דין, עבורו ועבור כל העובדים המועסקים או שיועסקו על ידו במשך כל תקופת קיומו של הסכם זה.

## הספק מתחייב להמשיך ולהפריש כסדרם את כל התשלומים הסוציאליים החלים עליו, בין על פי תנאי המכרז, חוק, הסכם קיבוצי, צו הרחבה, הסכם אחר, נוהג או סיבות אחרות.

# שמירה על הוראות החוק

הספק מתחייב לשמור בקפדנות על הוראות כל דין ו/או הסכם קיבוצי ו/או צו הרחבה החל בקשר לקיומו של הסכם זה ומתן השירות, ובכלל זה:

* חוק שירות התעסוקה, התשי"ט 1959.
* חוק שעות עבודה ומנוחה, התשי"א – 1951.
* חוק דמי מחלה, התשל"ו – 1976.
* חוק חופשה שנתית, התשי"א – 1950.
* חוק עבודת נשים, התשי"ד – 1954.
* חוק שכר שווה לעובדת ולעובד, התשנ"ו – 1996.
* חוק עבודת הנוער, התשי"ג – 1953.
* חוק חיילים משוחררים (החזרה לעבודה), התש"ט – 1949.
* חוק הגנת השכר, התשי"ח – 1958.
* חוק פיצויי פיטורין, התשכ"ג – 1963.
* חוק הביטוח הלאומי (נוסח משולב), התשנ"ה – 1995.
* חוק שכר מינימום, התשמ"ז – 1987.
* חוק עובדים זרים, התשנ"א -1991.

# איסור הסבה ו/או העברת ביצוע השירותים לאחר

## הספק אינו רשאי להסב הסכם זה, כולו או חלק ממנו, ולא להעביר או למסור לאחר כל זכות או חובה הנובעת מהסכם זה, אלא אם כן ניתנה לכך הסכמת המזמין מראש ובכתב. ניתנה הסכמת המזמין כאמור, לא יהיה בכך כדי לשחרר את הספק מהתחייבויותיו, אחריותו או חובה כלשהי על פי דין והסכם.

## במידה והספק הינו תאגיד, הרי שהעברת השליטה בתאגיד תהווה העברה אסורה של ביצוע ההסכם. העברת השליטה לצורך סעיף זה תיחשב העברת מניות מונפקות או הקצאת מניות רשומות, אשר כתוצאה מכך השליטה ב- 50% או יותר מהון המניות המונפק של התאגיד ו/או הזכות למנות 50% או יותר מדירקטוריון התאגיד, עוברת מבעל המניות אשר החזיק בה במועד כריתת הסכם זה.

## על אף האמור לעיל, המזמין יהיה רשאי להתיר העברת הסכם בנסיבות המפורטות לעיל, לפי שיקול דעתו הבלעדי.

# ויתור

שום ויתור, הנחה, הימנעות מפעולה או ארכה מצד המזמין לא ייחשבו כוויתור של המזמין לפי הסכם זה, ולא ישמשו מניעה לתביעה על ידו, אלא אם כן נעשה ויתור זה במפורש ובכתב ע"י מורשי החתימה של המזמין.

# תמורה

## הספק יהיה זכאי לקבל מהמזמין, בגין מתן השירותים במלואם, במועדם ולשביעות רצונו של המזמין, את התמורה הנקובה בהצעת המחיר שהגיש הספק במסגרת המכרז.

## התמורה כוללת מע"מ והינה התמורה המלאה, הסופית והמוחלטת המגיעה לספק. יובהר להלן, כי למעט תשלום התמורה, לא יהיה זכאי הספק לכל תשלום, או הטבה אחרת בגין מתן השירותים, לרבות תשלומים בגין הוצאות טלפון, דואר, צילומים, הדפסות, פקס, נסיעות, אש"ל וכיוצא באלה.

## כן יובהר כי התמורה מגלמת את כל העלויות הכרוכות בביצוע השירותים, לרבות עלויות חד פעמיות בהן נשא הספק. לא יאושרו תשלומים נוספים מעבר למחיר ההתקשרות, כפי שנקבע בהסכם זה.

## ככל שתחול על הספק חובת תשלום מע"מ, כל שינוי עתידי בגובה המע"מ ישנה את גובה התמורה שתשולם (במקרה של עליית המע"מ התמורה תתעדכן כלפי מעלה ובמקרה של ירידת המע"מ התמורה תתעדכן כלפי מטה).

## בתום כל חודש יגיש הספק חשבונית לתשלום, בצירוף דו"ח פירוט ביצוע השירותים בחודש שחלף.

## הספק יידרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"ם והנחיות החשב הכללי הרלוונטיות, ומתחייב כי יחתום על חוזה שימוש בפורטל הספקים, כמפורט בהוראת התכ"ם מס' 7.12.5. לחילופין, מתחייב הספק כי ימציא אישור כספק הרשום לפורטל הספקים. הספק מצהיר ומתחייב כי ידוע לו שיישא בכלל העלויות הכרוכות בהתחברות לפורטל הספקים הממשלתי.

## תנאי התשלום יהיו כדלקמן: חשבונית לתשלום תשולם בתנאי שוטף + 30 ממועד קבלתה במשרדי לפ"מ, או לחילופין לא יאוחר מ-45 ימים מהמועד שבו הומצאה החשבונית ללפ"מ, בכפוף להוראות חוק מוסר תשלומים לספקים, התשע"ז-2017 ו/או בהתאם להוראת החשב הכללי. תשלום התמורה יבוצע לאחר ניכוי מס כדין.

## מובהר בזאת כי הספק איננו רשאי לבצע כל עבודה שהיא ללא התחייבות תקציבית חתומה על ידי מורשי החתימה בלפ"מ, וכי כל עבודה תתבצע אך ורק בהתאם לתנאים המפורטים בהתחייבות. הספק לא יהיה זכאי לכל תמורה שהיא בעבור עבודה שבוצעה ללא התחייבות תקציבית חתומה כאמור.

## כללי התשלום המפורטים לעיל כפופים להוראות החשב הכללי במשרד האוצר, כפי שמתפרסמים מעת לעת.

## הצמדה

## הגדרות בנושא הצמדה

## הצמדה – הסדר הנערך במסגרת התקשרות, אשר נועד להתאים את ערך הנכס, השירות או המחיר, לשינויים ברמת המחירים, בהסתמך על פרסומי הלשכה המרכזית לסטטיסטיקה, בנק ישראל או פרסומים רשמיים ובלתי תלויים אחרים, מישראל ומחוץ לישראל. ההצמדה מחושבת על ידי השוואת ערך המדד בתאריך הקובע ביחס לתאריך הבסיס.

## תאריך קובע – המועד על פיו נקבע המדד הקובע, לצורך תשלום ההצמדה עבור תקופה מוגדרת.

## תאריך בסיס – המועד שממנו ואילך מחושבת ההצמדה, לאורך כל תקופת ההתקשרות.

## מדד קובע – ערך המדד בתאריך הקובע, בהתאם לסוג ההצמדה (הצמדה למדד בגין או הצמדה למדד ידוע).

## מדד בסיס – ערך המדד בתאריך הבסיס, בהתאם לסוג ההצמדה (הצמדה למדד בגין או הצמדה למדד ידוע).

## מדד בגין – המדד הרשמי שפורסם, בגין החודש שבו חל התאריך הקובע.

## מדד ידוע – המדד האחרון שפורסם באופן רשמי, נכון לתאריך הקובע, גם אם טרם פורסם המדד בגין אותו החודש.

## תנאי ההצמדה

## תאריך הבסיס – מועד החתימה על הסכם ההתקשרות כפי שמצוין בהסכם. ככל שלא מצוין על ההסכם תאריך, אזי התאריך יהיה מועד שליחת ההסכם החתום אל הספק.

## התאריך הקובע – תאריך החשבונית (התאריך בו הונפקה החשבונית למשרד).

## מדד / שער חליפין – מדד המחירים לצרכן.

## סוג המדד – מדד ידוע.

## תדירות ההצמדה – כל שנים-עשר (12) חודשים.

## חלקיות ההצמדה – 100%.

## ביצוע ההצמדה

## ביצוע ההצמדה יחל מהחשבונית הראשונה להתקשרות.

## אופן חישוב ההצמדה

## חישוב ההצמדה יבוצע אחת לשנים-עשר חודשים (12).

## ההצמדה בפועל תתבצע בהתאם למועד פרסום המדד הרלוונטי. ככל שהתאריך הקובע אינו יום עדכון המדד, ביצוע ההצמדה יחל ביום עדכון המדד האחרון, הקודם לתאריך הקובע.

## סכום ההצמדה שיחושב יתווסף או יופחת לתעריפים שנקבעו בהתקשרות.

# שונות

## הסכם זה מאיין ומבטל הסכמים קודמים, הסכמות, מערכות יחסים ומו"מ אשר היו בין המזמין מחד והספק מאידך, עובר לכריתתו.

## איש הקשר לביצוע הסכם זה מטעם הספק: \_\_\_\_\_\_\_\_\_\_\_\_\_\_\_\_.

## איש הקשר מטעם לפ"מ: גב' טליה לוינס או כל מי שימונה במקומה על ידי מנהלת לפ"מ.

## כל שינוי בתנאי הסכם זה הינו משולל תוקף אלא אם כן נעשה בהסכמת הצדדים ובכתב.

## סמכות שיפוט ייחודית בכל הנוגע להסכם זה מוענקת לבית המשפט המוסמך בתל-אביב.

## כתובות הצדדים הינן כמופיע במבוא להסכם זה.

## הודעה אשר תשלח מצד אחד למשנהו תחשב כנתקבלה תוך 72 שעות מיום הישלחה בדואר.

**ולראיה באו הצדדים על החתום:**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**לפ"מ הספק**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**לפ"מ הספק**

נספח ג' להסכם

נוסח כתב ערבות ביצוע דיגיטלית – דוגמה בלבד

(נדרש רק לאחר הזכייה)

| **מסמך זה הוא תדפיס של ערבות דיגיטאלית ונועד לצרכי המחשה בלבד.** |
| --- |

| תדפיס זה הופק ע"י המערכת של \_\_\_\_\_\_\_\_\_\_\_ (שם מנפיק הערבות/מקבל הערבות לפי העניין) ביום DD/MM/YYYY ב- SS:MM:HH על סמך קובץ ערבות דיגיטאלית. |
| --- |

**נתוני הערבות**

**קוד הערבות הדיגיטאלית:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מנפיק הערבות:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מס' סניף: \_\_\_

טלפון מנפיק הערבות: \_\_\_\_\_\_\_\_\_\_\_ פקס' מנפיק הערבות: \_\_\_\_\_\_\_\_\_\_

כתובת מנפיק הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

רחוב ומספר: \_\_\_\_\_\_\_\_\_\_\_\_ ישוב: \_\_\_\_\_\_\_\_\_\_\_\_\_\_\_\_\_ מיקוד \_\_\_\_\_\_\_\_\_

שם מורשה החתימה 1: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מורשה החתימה 2: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מקבל הערבות:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**הנערבים (להלן ביחד ו/או לחוד: "הנערב"):**

| מזהה נערב | שם הנערב |
| --- | --- |
|  |  |

**נושא הערבות:**

התקשרות עם לשכת הפרסום הממשלתית – מכח מכרז מספר 35/05/22 למתן שירותי ייעוץ, תכנון ובקרת מדיה.

**סכומים ותאריכים**

סכום הערבות \_\_\_\_\_\_\_\_\_ שקלים חדשים.

הצמדה: \_\_\_\_\_\_\_\_\_\_\_\_\_\_ תאריך בסיס להצמדה: \_\_\_\_\_\_\_\_\_\_

תאריך הנפקת הערבות: \_\_\_\_\_\_\_\_\_\_\_\_\_ (חלק זה יושלם על ידי המנפיק)

תאריך סיום תוקף הערבות: \_\_\_\_\_\_\_\_\_\_\_\_\_\_\_

**ניסוח ההתחייבות**

מנפיק הערבות, ערב בזה כלפי מקבל הערבות, בעבור הנערב, לסילוק כל סכום אשר מקבל הערבות ידרוש מאת מנפיק הערבות, בקשר עם נושא הערבות, ואשר לא יעלה על סכום גובה הערבות. מנפיק הערבות מתחייב בזאת לשלם למקבל הערבות את הסכום האמור בתוך מספר הימים לחילוט הקבועים בערבות וזאת מתאריך דרישת מקבל הערבות ומבלי שמקבל הערבות יהיה חייב לנמק את דרישתו או לדרוש תחילה את סילוק הסכום מאת הנערב.

במקרה של דרישה כאמור מנפיק הערבות לא יטען כלפי מקבל הערבות טענת הגנה כל שהיא שיכולה לעמוד לו או לנערב, ולא יתנה את התשלום בתנאי כלשהו או יעכבו מסיבה כלשהי ובכלל זה בסילוק הסכום האמור מאת הנערב.

ערבות זו אינה ניתנה להעברה או להסבה.

ערבות זו ניתנת למימוש לשיעורין, באופן שחילוטה החלקי לא יגרע מתוקפה לגבי יתרת סכום הערבות שלא חולט, ובלבד שסך כל התשלומים על פי ערבות זו לא יעלה על סכום הערבות.

על ערבות זו יחולו הוראות הדין הישראלי בלבד.

הכללים לניהול כתב ערבות זה יהיו בהתאם לתקן הערבויות הדיגיטאליות כפי שפורסם באתר הוראות התכ"ם של החשב הכללי, כנוסחו במועד הנפקת הערבות, ובכלל זה בהתאם לכללים המפורטים להלן:

* ניהול ערבות זו יעשה באופן דיגיטלי, על ידי שליחת דרישות ובקשות בין מערכות מקבל הערבות ומערכות מנפיק הערבות, בהתאם לכללים המפורטים בתקן הערבויות הדיגיטליות.
* התאריכים בערבות מתייחסים לימים קלנדריים, המסתיימים בשעה 23:59, וזאת למעט מניין הימים לתשלום בגין חילוט ערבות על ידי מנפיק הערבות. מניין הימים לתשלום בגין חילוט הערבות, יחל ביום העסקים הבנקאי בו התקבלה הדרישה לחילוט ממקבל הערבות. במקרה שבו הדרישה התקבלה שלא במהלך יום עסקים בנקאי, מנין הימים לביצוע החילוט יחל ביום העסקים הבנקאי העוקב.
* לאחר שתאריך סיום תוקף הערבות חלף, תוקפה של הערבות פוקע ללא צורך בביצוע פעולה נוספת מטעם הנערב, מקבל הערבות או מנפיק הערבות.

**מספר ימים לחילוט 15**

**אסמכתאות** (למילוי על ידי המערכת הטכנולוגית, לא על ידי המזמין)

אסמכתא פנימית של מנפיק הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

אסמכתאות פנימיות 1 של מקבל הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

אסמכתאות פנימיות 2 של מקבל הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

אסמכתאות פנימיות 3 של מקבל הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

אסמכתאות פנימיות 4 של מקבל הערבות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**נספח ד' להסכם**

**התחייבות לסודיות והיעדר ניגוד עניינים**

אני \_\_\_\_\_\_\_\_\_\_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_\_\_\_\_, אשר תפקידי אצל \_\_\_\_\_\_\_\_\_\_\_\_\_\_\_\_\_\_\_ [למלא שם הספק] (להלן - **"הספק"**) הינו \_\_\_\_\_\_\_\_\_\_\_\_\_\_\_\_\_\_\_\_\_\_, נותן התחייבות זו בקשר למכרז פומבי מס' 35/05/22 (להלן - **"המכרז"**).

בהתחייבות זו תהיה למונחים הבאים המשמעות המופיעה לצידם:

**"מידע"** - כל מידע (Information), ידע (Know-How), ידיעה, מסמך, תכתובת, תכנית, נתון, מודל, חוות דעת, מסקנה וכל דבר אחר כיוצ"ב, הקשור באספקת השירותים - בין בכתב ובין בעל פה, ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת.

**"סודות מקצועיים"** - כל מידע אשר יגיע לידי בקשר לאספקת השירותים, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר יימסר על ידי מדינת ישראל ו/או כל גורם אחר ו/או מי מטעמה.

הנני מתחייב לשמור את המידע והסודות המקצועיים שיגיעו אלי עקב ההסכם, בסודיות מוחלטת ולעשות בהם שימוש אך ורק לצורך מילוי חובותיי על פי ההסכם.

מבלי לפגוע בכלליות האמור, הנני מתחייב לא לפרסם, להעביר, להודיע, למסור או להביא לידיעת כל אדם את המידע והסודות המקצועיים שהגיעו אלי עקב ההסכם, למעט מידע שהוא בנחלת הכלל או מידע שיש למסור על פי כל דין.

לא מתקיים כל ניגוד עניינים בין כל פעילות אחרת או התחייבות אחרת שלי, לבין התחייבויות הספק על פי הסכם זה.

אמנע מכל פעולה שיש בה כדי ליצור ניגוד עניינים בין מילוי תפקידי על פי ההסכם לבין מילוי תפקיד או התחייבות אחרת, במישרין או בעקיפין.

אני מתחייב להודיע למזמין על כל חשש לקיום ניגוד עניינים בין התחייבויותיי על פי ההסכם לבין פעילות אחרת שלי.

**ולראיה באתי על החתום:**

שם: \_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_